
১. সৌন্দর্ষ-দর্শনের বিষয়বস্তু 


সৌন্দধের প্রকাশ ও প্রকৃতি সম্বন্ধে বহু দাৰ্শনিক বিচার করিয়া 
আসিয়াছেন। তাহাদের এইসকল বিচার ও গবেষণা লইয়া একটি 
স্বতন্ত্র শাস্ত্রের হুষ্টি হইয়াছে । এই শান্ত্রকে দর্শনেরই একটি শাখা বলা 
যায়। লৌন্দর্য সম্বন্ধে দার্শনিকদের বহু বিচার-বিতর্ক এইখানে পাওয়া 
যায়। সুতরাং তাহাদের সমালোচনার সমষ্টিকে সৌনর্ধদর্শন নামে 
অভিহিত কর! যায়। 

সৌন্দর্য বিচার করা এবং সৌন্দর্য উপলব্ধি করা বা স্থ্টি করায় এ 
আছে। স্থৃতরাং ইহা মনে করা ভুল হইবে যে, সৌন্দ্ধ-দর্শন পড়িয়া 
বা আলোচনা করিয়া রূপদক্ষ কি রূপকার হওয়া যায়। নীতিশাস্ত্ 
পড়িলে যেমন নৈতিক উন্নতি সম্বন্ধে নিশ্চিত হওয়া বায় না সেইরূপ 
ন্যায়শাস্ত আলোচনা করিলে wifes হওয়া যাইতে পারে, কিন্তু নিভুল 
নৈয়ায়িক হওয়| যাইবে এমন কথা নাই। এই কথাগুলি সৌনর্য-দর্শন 
আলোচনার সময় মনে রাখিতে হইবে ৷ কিন্তু তাই বলিয়া সৌন্দর্য-দর্শন 
আলোচনার কোনো বিশেষ সার্থকতা নাই এরূপ মনে করা ভুল হইবে। 
সৌন্দর্য আমর! সকলেই অল্পবিস্তর উপলব্ধি করি ও ware বিশেষ 
আনন্দটি উপভোগ করি। এই উপলব্ধির সহিতই আমাদের বিচারবুদ্ধ 
ও চিন্তাধারা জাগিয়া ওঠে এবং আমাদের জানিতে ইচ্ছা হয় যে, এই 
আনন্দের উত্স কোথায় এবং ইহার স্বরূপ fel এই প্রশ্নটি তখন 
উত্তর খোজে এবং যতক্ষণ না যুক্তিসংগত উত্তর খুজিয়া পায় ততক্ষণ 


“ আমাদের ara এবং বুদ্ধি তৃপ্ত হয় না এবং সৌন্দর্যের উপলব্ধিও 


অপূর্ণ রহিয়া যায়। কারণ হৃদয় ও বুদ্ধি নিঃসম্পর্ক নহে, বরং তাহাদের 

একের সহিত অপরের যোগ আছে; ' এইজন্য ছুইয়েরই সংযোগ ভিন্ন 
পরিপূর্ণ আনন্দ পাওয়া যায় না। ব্যক্তির সমগ্রতা দুইয়েরই মিলনে এবং 
ছুইয়েরই তৃপ্তিদাধন ভিন্ন তাহার চরম পরিতৃপ্তি আসে all 
সেইভাবে রপান্ভূতিকে নৌন্দৰ্ব-দৰ্শন ঠিক প্রত্যক্ষভাবে সাহায্য না 
করিলেও রূপ-বিশ্সেষকারীর আনন্দোপলব্ধির প্রসারে সহায়তা করে 
এবং পরোক্ষভাবে রণান্থভূতিকেও জাগ্রত করে। 

সৌন্দধ-দৰ্শন ফলিত-বিজ্ঞান নহে; ইহা বূপবিচারের বা রূপস্থষ্টির 
কোনো! বাধা-ধর! নিয়মাবলী প্রকাশ করে না। কিন্তু এই কারণে 
রূপ সম্বন্ধে এইসব বিচার-বিশ্লেষণ সার্থকতাহীন বৃথা তর্কজাল মাত্র নহে 
বরং লৌন্দব-দর্শনের সহায়তায় বিশ্লেষণকারীর রসান্ুভূতি বিচার-বিতর্ক 
দ্বারা শোধিত ও উন্নত হইয়া তাহার সম্মুখে বূপজগতের আবরণ খুলিয়া 
দেয়। 


২. সৌন্দর্য : প্রকৃতির ও শিল্পের 


প্রথমেই মনে হয় বে, যে ক্ষেত্রে বিশ্বপ্রক্কৃতির লীলার সৌন্দর্যের 
অজন্র প্রকাশ আমর! নিত্যই দেখিতে পাই সে ক্ষেত্রে আমাদের নিজস্ব 
fata cater সার্থকতা আছে কি? খতুতে ঝতুতে এত ফুলের 
মেলা, প্রতিদিন প্রভাতে সন্ধ্যায় আকাশে কত রঙের খেলা, কোনে 
শিল্পীর তুলি কি এগুলি ধরিতে পারে? তবে কেন আমরা ছবি, গান, 
কবিতা রচনা! করিয়া, নাচিযাগাহিয়া, পাথর কুঁদিয়া, এককথায় শিল্প- 
রচনা” করিয়া, সৌন্দবকে ধারিতে চাই ? ইহা! কি ব্যর্থ সাধনা? এই 
কথার সবচেয়ে বড় উত্তর এই যে, শিল্পের সৌন্দ3 যাহা মানুষের দ্বারা 


১ এখানে ‘শিল্প' শব্দের অর্থ ব্যাপক ভাবে ধরিতে হইবে । কাব্য চিত্রকলা! স্থাপত্য 
Stat ও নৃত্যগীত --এই সকলকেই শিল্প (আট) বলা চলে। 


সৌন্দধ : প্রকৃতির ও শিল্পের ৩ 


স্থ্ট তাহ| প্রকৃতির সৌন্দধের চেয়ে উন্নত এবং অধিক বৈভবশালী। 
ইংরেজ কবি কীট্স্‌ এই কথা ভাবিয়া আশ্চর্ঘ হইয়াছিলেন যে, 
মানবের রূপস্ষ্টি ঈশ্বরের we হইতে কি করিয়া অধিক মহিমা লাভ 
করিতে পারে? কিন্ত ইহার কারণ অনুসন্ধান করিতে বেশিদূর যাইতে 
হইবে না। প্রথমত, আমরা দেখি কোনো প্রাকৃতিক সৌন্দর্যের সম্মুখে 
বেশিক্ষণ আমরা এসগ্রাহী মন লইয়া দাড়াইতে পারি না। প্রকৃতি 
আমাদের চোখে এতই বাস্তব যে তাহাকে আমরা প্রয়োজন হইতে ভিন্ন 
করিয়া রাখিতে পারি না। আমাদের দৈনন্দিন জীবনযাত্রার সহিত 
প্রকৃতির যোগ এত নিবিড় যে তাহাকে রূপদক্ষের দৃষ্টি দিয়া দেখা অনেক 
সময়ই সাধনাসাপেক্ষ। সন্ধ্যার আকাশ দেখিয়া মনে করি, রাত্রি নামিল 
বাড়ি ফিরিতে হইবে। সুন্দর ফুল দেখিলে তুলিয়া লইতে যাই পুজার জন্য 
কি প্রিয়জনকে উপহার দিতে । স্থৃতরাং প্ররুতির সামনে আমাদের 
কাধকরা বুদ্ধিকে বেশিক্ষণ আটক রাখা যায় না। ৌন্দোপলন্ধি বা 
বরমাস্বাদন করিতে হইলে মনকে সাধারণ কামনাবাসনার উধ্বে লইয়া 
যাইতে হয়। শিল্পে যখন কোনে| সৌন্দৰ্য দেখি তখন জানি যে বস্তুটি 
ব্যাবহারিক প্রয়োজনের অযোগ্য, এক হিসাবে হয়তো অবাস্তব; স্থৃতরাং 
আমাদের কার্যকরী বুদ্ধি সেখানে fae হইয়া থাকে এবং রসপিপাস্থ মনই 
জাগিয়া থাকে, স্থতরাং শিল্পের সৌন্দর্য বেশি করিয়া পাই। দ্বিতীয়ত, 
আমরা দেখি প্রকৃতির সব বস্তুই একটি কঠিন নিয়মে চলে; কার্যকারণস্থত্ৰে 
তাহারা গাথা। কিন্তু সৌন্দর্যের বৈশিষ্ট্য তাহার নিজন্বপ্রকাশে 5 
তাহাতে যেন কোনো! বাধ্যবাধকতা নাই, সৌন্দৰ যেন একটি বিশুদ্ধ 
লীলা। প্রাকৃতিক সৌন্দধে কোনো সময় কিছুক্ষণের জন্য এই লীলার 
ভাব আমরা পাই, কিন্তু মাহ্ষের শিল্পস্থ্টি যেখানে সার্থক সেখানে এই 
ভাবই সমগ্রভাবে বিরাজ হইতে দেখি, কারণ শিল্পী তাহার স্থষ্টির মধ্য 

দিয়া তাহার পরিপূর্ণ সৌন্দর্ষৌপলন্ধি এবং অবাধ কল্পনার পরিচয় দিয়া 
থাকেন। এইভাবে বিশ্বপ্ৰকৃতিকেও কোনো-এক মহাশিল্পী বা 
সৃষ্টিকৰ্তার রচনা বলিয়| মানুষ যখন ভাবিতে পারে তখনই সে প্রকৃতিতে 
এই মহান্‌ সৌন্দর্যের লীলা ওতপ্রোত দেখিতে পায়। কিন্তু বিশ্ব- 
প্রকৃতিকে এমন ভাবে কেবল কয়েকজন মরমী কবি ও সাধকই দেখিতে 
পারিয়াছেন। সাধারণের কাছে প্রাক্রুতিক সৌন্দর্য অপেক্ষ| শিল্পের 
সৌন্দর্য আদরণীয় এবং লৌন্দর্--দর্শনেও শিল্পকথাই বিশেষ করিয়া 
আলোচিত 2241 আসিতেছে | 


৩. সৌন্দর্যের আঁধার ও বিষয়বস্তু 


প্রত্যেক শব্দের অর্থ আছে, সেইটির দ্বারা কোনো একটি বস্তুকে 
বোঝায়। বস্তুটি বিষয় এবং শব্দটি হইল তাহার আধার । বিজ্ঞান- 
বিষয়ক তত্ব আলোচনায় যেসকল শব্দ ব্যবহৃত হয় তাহাদের অর্থেই 
আমাদের আবশ্যক, তাহাদের শুনিতে কেমন লাগে বা লিখিলে কেমন 
দেখায়_ ইহা ভাবিবার প্রয়োজন হয় ন|। কিন্তু কবিতায় গানে শব্দের 
ছুই দিকই-- তাহার অর্থনম্পদ ও শ্ৰুতিমাধুধ অর্থাৎ তাহার বিষয় ও 
আধার উভয়ই__ প্রয়োজনীয় ; এককথায় শিল্পে কি রচনা করিলাম এবং 
কেমন করিয়া রচনা করিলাম দুইই জানিতে হইবে । রচনার বিষয়বস্ত 
“প্রণালী উভয়েরই এখানে সমান গুরুত্ব, কোনোটিকেই ছোট করা 
চলে না। কোনো৷ শিল্পে বিষয় একটু প্রধান হয়, যেমন নাটকে ও গল্পে 
বা প্রতিক্লতি-চিত্ৰে। আঁবার কোনো শিল্পে আধারই মুখ্য, যেমন 
আল্পনা-রচনা বা স্থরহৃষ্টি। কিন্তু পরিমাণে কমবেশি হইলেও 
গুরুত্বে এবং প্রয়োজনীয়তায় দুইই সমান | 

প্রকৃত শিল্পে আধার ও বিষয়বস্তু এমনভাবে মিলিয়া মিশিয়া থাকে 

যে তাহাদের পৃথক অস্তিত্ব বোঝা! যায় না। একটি স্থন্দর ভাবঘন 
কবিতী অন্তভাষায় অনুদিত হইলে, এমনকি সেই ভাষাতেই অর্থ 
করিতে গেলে, কবিতাটিকে হারাই; কারণ, অর্থ বা বিষয়বস্তু একই 
থাকিলেও শব্দ ছন্দ মিল ইত্যাদি যাহা আধার তাহা ভিন্ন হয় এবং 
কবিতার রূপান্তর ঘটে | একটি সার্থক কবিতার অর্থকে গদ্যে বলা যায় না, 
কারণ কবি তাহার কথা কবিতার স্বতন্ত্ৰ ভাষায় বলিয়াছেন। অর্থ বা 
বিষয়বস্তু অনেকটা তাহার প্রকাশভদ্দির উপর নির্ভর করে। শব্দচয়ন 
ছন্দ মিল এগুলি কবিতার বাহা-অলংকার মাত্র নহে, বরং এইগুলিই 
কবিতার অঙ্গ এবং জীবদেহের অক্বপ্রত্যন্দের মতই ইহাদের 
সমগ্র রচনাশৈলীর মূলভাবটির সহিত অখণ্ড যোগ থাকে। শিল্পপ্রণালীকে 
কেবল কলাকৌশল বা কারিগরির গুণ বলিয়া ছোট করা ভুল, কারণ 
এগুলি শিল্পীর বিষয়বস্তু বা ভাবভাবনার সহিত অঙ্গার্দিরূপে জড়িত এবং 
শিল্পন্থষ্টির আনন্দে এইসকল অংশেরই দান রহিয়াছে; ইহাদের সবাকার 
ষ্ঠ ও সুন্দর সমন্বয়েই শিল্প মহিমান্বিত হইয়| ওঠে। বড় কবির প্রতিটি 
কথাই শাশ্বত, তাহার বদলে অন্ত কোনো কথা বদাইলে কবিতা নষ্ট 
হইয়া যায়। সেইরূপ বড় চিত্রকরের প্রতিটি can আর রঙের 
টান অপরিহাধ মনে হয়। এইরূপে আধার যাহাকে ( বিষয়বস্তুকে ) 
ধারণ করে মর্যাদায় তাহার সমকক্ষ হইয়া ওঠে। 


৪. সৌন্দর্যের বিষয়বস্তুর সত্যাসত্য = = 

গাছের পাখিটি সত্য, আর ছবিতে আকা পাখি মিথ্য]_ ইহাতে 
সন্দেহ নাই। কবিতা গল্পের ভাবভাবনা বা ঘটনা প্রভৃতি একরকম 
মিথ্যাই বলিতে হইবে। তৰু এক হিসাবে তাহাদের বাস্তবজগতের 
ভাবভাব্না হইতে অধিকতর সত্য বলা যায়, কারণ বাস্তবজগতের 

যাহা কিছু তাহাতে মানুষের কল্পনার ছায়া পড়ে না। শিল্পবস্তর সত্য 
এই কল্পনার সত্য । গাছের পাখি ঠিক কিরকম দেখিতে এবং তাঁহাকে 
দেখিলে কিরকম মনে হয় — তাহা কবি বা চিত্রকর ভাবেন না; সেই 
পাখি তাহার ভাবজগতে বে রূপ নিয়াছে তাহাই তিনি আমাদের ধরিয়া 
দেন এবং এই রূপস্থষ্টির মধ্যে যে সার্বভৌম ভাবটি আছে উহাই 
শিল্পী ব্যতীত অপরের প্রাণেও ভাব জাগ্রত করে । মানুষ বিশ্বপ্রকৃতিকে 
কেমনভাবে দেখে তাহাই গানে কবিতায় ছবিতে বলিয়! যায়, অপর দিকে 
বিজ্ঞান প্রাকৃতিক বন্তগুলির যথার্থ স্বরূপ লিখিয়া রাখে । উভয়েই সত্য, 
কিন্তু ছুই রকমের বা ছুই স্তরের। এই দুইয়ের মধ্যে কোন্টি প্ররুত 
সত্য তাহা বলা যায় না, কারণ বুদ্ধির সত্য এবং ভাবের সত্য উভয়কে 
পাশাপাশি রাখিয়া বুদ্ধি দিয়া বিচার করা চলে না। বুদ্ধি ও ভাবের 
Cea অপর কোনো জ্ঞানেন্ৰ্ৰিয় থাকিলে হয়তো এই বিচার সম্ভব হইত। 
কবি ও দার্শনিকগণের মধ্যে কয়েকজন শিল্পের সত্যকেই শুধু স্বীকার 
করেন, অন্য দিকে কয়েকজন বিজ্ঞান ও দর্শনের সত্যকেই পরম মূল্য 
দিয়াছেন। 


৫. অনুকরণ ও সৃষ্টি 

এরূপ প্রশ্ন উঠিতে পারে যে, শিল্প কোনো প্রারুতিক বস্তুর অনুকরণ 
বা প্ৰতিলিপি, না, ইহা স্বাধীনহ্ুষ্টি ? গ্রীক দার্শনিক প্লেটোর মতে কৰি 
চিত্রকর মৃত্তিকার ও গায়ক ইহারা সকলেই অস্থুকরণকারী, এবং 
তাহাদের জীবন বৃথা সাধনায় অপব্যয়িত করেন। যে বস্তু প্রকৃতিতে আমরা' 
নিত্যই পাই তাহা অনুকরণ করিয়া বা প্রতিলিখিত করিয়া কি লাভ? 
অস্তাচলে বিদায়স্্ষের বিচিত্র বর্ণসস্তার প্রতি সন্ধ্যায় প্রকৃতি আমাদের 
চোখের সন্মুখে ধরিয়া দেয়, তবে কেন শিল্পী তাহাকে তুলিতে ফুটাইয়া 

তোলেন ও আমরা সেই ছবি দেখি? ইহা কি শুধুই অবসর-বিনোদন ? 
ইহাঁর উত্তরে সবচেয়ে বড় কথা এই যে, শিল্পী অনুকরণ করেন না ৷ 
শিল্পী প্রকৃতিকে দেখেন বটে, কিন্তু প্রকৃতির are আশ্রয় করিয়া 
তাহার সামনে নৃতন একটি ভাবরাজ্য উদ্ভাসিত হইয়া ওঠে এবং সেই 
নৃতনত্বের ছাপই আমরা শিল্পীর স্থ্টিতে পাই শিল্প যে কেবলমাত্র 
প্রতিলিপি নহে তাহার সপক্ষে এই ক'টি কথা বলা যাইতে পারে: 
প্রথমত, শিল্পী জানেন যে অনুকরণ করায় কোনো সার্থকতা নাই এবং 
যাহা কেবলমাত্র বাস্তবজগতের ছায়া বা প্রতিলিপি তাহা আমাদের 
চোখকে অতিনীদ্ৰই ক্লান্ত করে। শিল্পী কেন বৃথা সাধনা দ্বারা আমাদের 
পীড়িত করিবেন? বলা যাইতে পারে যে, শিল্প আমাদের সংকীর্ণ 
জীবনের অভিজ্ঞতাকে প্রসারিত করে এবং যাহা আমরা পাই না বা জানি 
না তাহাই শিল্পের মধ্য হইতে আহরণ করিয়া উপভোগ করি; যেমন 
নাটকে উপন্যাসে বহুবিচিত্ৰ দুঃখ-স্নুখ ভাবভাবনা প্রেম ঈর্ষা দুরাশার বর্ণনা 
পড়িয়া উপভোগ করি, যাহা. সাধারণ মান্ষে তাহার বৈচিত্র্যহীন 
জীবনের ছোট গণ্ডির মধ্য পায় না। কিন্তু এই যুক্তি সংগত নহে। 
বড় শিল্প বা প্রক্ণৃত শিল্প কখনও কোনো নৃতন বিষয়বস্তু দ্বাবা আমাদের 
অভিজ্ঞতা বুদ্ধি করিতে চেষ্টা করে না বা আমাদের আবেগগুলিকে 
প্রশ্রয় দেয় ন|। ইহা শুধু এক ধরনের মন্দ নাটক উপন্যাস এবং 
ছবিগানে হইয়া থাকে। যে শিল্প বড় এবং অন্দর, তাহাতে 
বিষয়বস্তু খুবই সাধারণ এবং সরল হয় এবং ইহাতে ভাবকে প্রশ্রয় নী দিয়া 
ভাবকে মনন করা হয়; এই মনন করার যৈ আনন্দ তাহাই শিল্পের এবং 
এই আনন্দ ভাবাবেগের qa হইতে fea! সাধারণ জীবনে আমরা 
ভাবের দ্বারা চালিত হই; হানি কীদি, প্রেম করি, হিংসা করি। শিল্পে 
কিন্ত আমর! ভাবকেই ধরিতে চেষ্টা করি, তাহাকে সামনে ধরিয়া দেখি; 

তাহাকে ভাষায় স্থরেতে রেখারঙে বা পাথর কুঁদিয়া প্রকাশ করিতে 
চাই; এককথায় তাহাকে মনন করি। এই মনন করিবার সমর আমর! 
ভাবকে জয় করিয়৷ লই, ভাবের নিকট হইতে দূরে বহিয়া তাহাকে 
ভাবি। এইজন্য অভিনয়ে যখন দুঃখ দেখি তখন মনে মনে দুঃখের চেয়ে 
স্থখই অধিক অনুভব করি, ভাবাবেগের সুখ, পাই; কারণ দুঃখ তখন 
বাস্তবজীবনের দুঃখ নয় যে আমাদের চালিত করিবে, ইহা তখন কল্পনা- 
জগতের ছুঃখ। দুঃখের ভাবটিকে তখন আমরা মনন করিতেছি এবং 
মননের আনন্দেই অভিভূত হইতেছি, wea শিল্পকে বান্তবজগতের 
অঙ্থকরণ বলা ভুল, বরং শিল্পই বাস্তবজগতের বস্তগুলিকে . নিজরাজ্যে 
লইয়| গিয়া রূপান্তরিত করে। এ সম্বন্ধে দ্বিতীয় কথা এই যে, অনুকরণ 
কখনও নিখুত হইতে পারে না এবং শিল্পী: সেজন্ত বৃথাচেষ্টাও 
করেন না। শিল্পী সর্বদাই কোনো নূতন সৃষ্টি করিতে চান। তৃতীয়ত, 
যদি কোথাও অস্থকরণও নিখুঁত হয় তাহা হইলে চিত্রকরের আদর 
কমিবে বই বাড়িবে না. কারণ অনুকরণ নিখুঁত হইলে শিল্পবন্তকে 
বাস্তববস্তর সহিত সমান ওজনে তুলন! করা যায়. এবং শিল্পীর কারিগরিই 
প্রশংসার বিষয় হয়, এ ক্ষেত্রে কল্পনা বা ভাবের কোনো৷ কথাই উঠিবে 
না। এই যান্ত্ৰিক কৌশল আলোকচিত্র-শিল্পীর এবং অনেকা 
প্রশংসনীয় ভাবে ইহা! কষ্ণনগরের মৃতিকারদের আছে। 

॥ কিন্তু শিল্পস্থষিতে এই কৌশলের আসন খুব উচ্চে নহে। যথার্থ 
শিল্পী ইহার জন্য লালায়িত নহেন এবং তিনি কখনও অন্থকরণ করিতে 
চান না। আবার অনেক স্থলে দেখা যায়, যদি অনুকরণ সার্থক হয় 
আমর! তাহার মধ্যে শিল্পরল পাইবার বদলে বস্তুটিকে বাস্তববস্তুর 
মত বিচার করি এবং আমাদের মনে বস্তুটির প্রতিক্রিয়া কার্যকরী 
ভাবে আনিয়া দেয়; বহু তৈলচিত্র দেখিয়াই আমাদের মনে সাদৃশ্য সম্বন্ধে 


ংশে আরে! 


অনুকরণ ও সৃষ্টি ৯ 


বিচার জাগিয়া ওঠে, ছবিটির ভাবলাবণ্য আমরা ভুলিয়া যাই। এক 
বিখ্যাত অভিনেতার দুৰববত্তের ভূমিকা অভিনয় দেখিয়া বিদ্যাসাগর মহাশয় 
তাহার, প্রতি চটিজুতা নিক্ষেপ করিয়াছিলেন, সেই সময় তাহার যথার্থ 
শিল্প- রল্সানুভূতি না জাগিয়া কাৰ্যবন্বী বৃত্তি জাগিয়া উঠিয়াছিল, তিনি 
শিল্পের সত্যকে বাস্তবের সত্য রূপে দেখিয়াছিলেন। এইরূপ অন্কৃভূতির 
. পার্থক্য যাহাতে না ঘটে সেইজন্য অভিনয়মঞ্চ করা হয় এবং ছবিতে 
ফ্রেম দিয়া তাহাদের বাস্তবজগত হইতে দূরে রাখা হয় । 

এইরূপে আমরা দেখিতেছি যে, শিল্প অনুকরণ নহে। তবে কি 
ইহা বিশুদ্ধ স্ষ্টি ? যেমন শিশু কল্পনায় নানাপ্রকার খেলা করে, ছোট 
একটি কাঠি হাতে লইয়া কখনো তলোয়ার, কখনো বন্দুক, কখনো-বা 
ছিপটি এবং আরও কত-কি বস্তুর: ভঙ্গিতে লইয়া ঘুরিয়া বেড়ায়_ 
সেইরূপ শিল্পীও কি অবাধ কল্পনায় গা ভাসাইয়া যাহা-তাহা সুষ্টি করিয়া 
চলেন? শিল্প ও ক্রীড়ার মধ্যে কিছু সাদৃশ্য আছে; ছুইটিই স্বাধীন 
কল্পনারাজ্য গড়িয়া তুলে এবং ছুইটিতেই মানুষের উদ্বৃত্ত শক্তির 
সদ্ব্যবহার হয়। কিন্তু এই ছুটির মধ্যে পার্থক্য আছে, কারণ শিশুর 
কল্পনার খেলার কোনো দর্শক থাকে না এবং শিশু অপরকে দেখাইবার 
জন্য খেলে না, সেইজন্য তাহার খেলার মধ্যে কোনো স্থায়ীবন্ত রচনা 
করে না। শিশু তাহার খেলাকে অপরের বোধগম্য করিতে চায় না 
বাসে স্পৃহাও তাহার নাই। কিন্তু অপর পক্ষে শিল্পে এই ভাবগুলিই 
পরিক্ফুট, শিল্পীর মনে সর্বদাই শ্রোতা বা দর্শকের আসন রহিয়াছে। 
শি ৰি কেবল নিজের অবসর বা ভাব বিনোদনের জন্য শিল্পরচনা করেন 

; শিল্পী তাহার we যাহাতে অপরের মনে আসন পায় সর্বদাই - 
তাহার জন্য wa, তিনি তাহার ze অপরের সম্মুখে ধরিয়া তাহারই 
মধ্য দিয়া কিছু বলিতে চান বাহা অপরের অনুভূতিতেও ধরা পড়িবে। 


de সৌন্দ২ব-দৰ্শন 


শিল্পী তাই সার্বভৌমতা চান; কিন্তু শিশুর খেল| তাহা চায় না, পায়ও 
All এইজন্য শিল্প স্বাধীন স্থট্টি হইলেও প্রকৃতি হইতে একেবারে ভিন্ন 
হইতে পারে না। শিল্প প্রকৃতির প্রতিলিপি নহে, অথচ প্রকৃতি হইতে 
বিচ্ছিন্নও নহে। wars শিল্পী অনুকরণ করেন. না, কিন্তু প্ৰকৃতি হইতেই 
সামগ্রী আহরণ করিয়া তাহাকে নিজের ভাব্ভাবনা দ্বার! রূপান্তরিত 
রূপে প্রকাশ করেন ৷ যদি শিল্পী প্রকৃতির বিরুদ্ধে চলিতেন তাহ? - 
হইলে তাহার সৃষ্টি অপরের মনে আবেদন জাগাইত al) এইজন্যই 
শিল্পীর faa স্বাধীন wea মধ্যেও: কিছু সহজ সাধারণ প্রাকৃতিক 
বিষয় থাকা আবশ্যক। প্রকৃতি সকলেরই জানা এবং তাহাকে.আশ্রয় 
করিয়াই শিল্পী শিল্পরচনা করেন এবং তাহা করেন বলিয়াই তাহার we 
অনাস্থষ্টিতে পর্যবসিত হয় AL 


৬. শিল্পীর ব্যক্তিত্ব 

শিল্পস্থষ্টি বা রূপস্থষ্টির মধ্যে আমরা সাধারণত শিল্পীকে খুঁজি, অৰ্থাৎ 
আমর! শিল্পীর ব্যক্তিগত জীবনের খবর, পছন্দ-অপছন্দ-মতামত খুঁজি 
তাহার স্ষ্টিতে। কিন্তু ইহা wal বড় শিল্পী তাহার জীবনের 
অভিজ্ঞতা লেখেন না, তিনি নৈব্যক্তিক। শেক্সগীয়রের নাটক-কবিতা 
হইতে কবির জীবন সম্বন্ধে কোনো ধারণা খাড়| করা যায় না, এই প্রচেষ্টা 
যাহার! করিয়াছেন তাহারা সকলেই ব্যর্থ হইয়াছেন । কবি তাহার কল্পনা 
ও-“সহান্ভূতি দিয়া সকল ভাবভাবনার সহিত নিজেকে সাময়িকভাবে 
একীভূত করেন এবং তাহার রচনাকে ব্যক্তিগত ভাবভাবন| মনে করেন 
না। আপনার মধ্য হইতে বিশ্বজনীন অন্ৃভূতিগুলিকেই কৰি সর্ব- 
সাধারণের সম্মুখে প্রকাশ করেন এবং এইভাবেই সমষ্টির কাছে ব্যক্তিকে 
সমর্পণ করিয়া তিনি শিল্পের উদ্দেশ্য অক্ষুণ্ণ রাখেন। শিল্পী একজন বিশেষ 


শিল্পীর ব্যক্তিত্ব ১১ 


মানুষ হিসাবে তাহার ধ্যানধারণা লইয়া শিল্পরচনায় প্রবৃত্ত হন না-- 
তিনি মানুষ-জাতির প্রতিনিধি হইয়| বা একটি সচেতন কেন্দ্র হইয়া রচনা- 
কার্ধে প্রবৃত্ত হন, সেই শিল্পস্থট্টির আবেদন তাই সকল দিকেই ছড়াইয়। 
পড়ে। তাহা বলিয়া শিল্পী তাহার শিল্পরচনার বৈশিষ্ট্য ত্যাগ করেন 
all মনে রাখিতে হইবে, শিল্পীর বৈশিষ্ট্য বা স্বাতন্ত্য তাহার ব্যক্তিত্বের 
উপর নির্ভর করে না; শিল্পীর শিল্পরচনার বৈশিষ্ট্য তাহার ব্যক্তিগত 
মতামত বা ধ্যানধারণায় খুজিলে পাওয়া যাইবে না, এই বৈশিষ্ট্য বা 
স্বাতন্ত্য নির্ভর করে শিল্পীর দৃষ্টিভঙ্গি ও প্রকাশপ্রণালীর উপর | 
এ ক্ষেত্রে এরূপ প্রশ্ন হইতে পারে__ তবে কি শিল্পী অভিনেতার মত 
মিথ্যা ভান করেন, তিনি যাহা বলিতেছেন তাহার সহিত শিল্পীর 
আন্তরিকতা বা সত্যকার মনের যোগ নাই? একভাবে ইহ! সত্য । 
তাহার রচনায় শিল্পী সাময়িক ভাবে কোনো ভাবভাবনার সহিত 
সহান্ৃভূতি দেখান এবং দর্শক বাঁ শ্রোতারাও তাহাতে যোগ দেন। 
ইহাকে কিন্তু মিথ্যা ভান বল! চলে না, কারণ শিল্পী ও দর্শক উভয়েই 
জানেন যে, এই ক্ষণিক সহানুভূতি কেবলমাত্র কল্পনায়, বাস্তব ব্যবহারে 
নহে। কাহারও দুঃখে যদি আমরা সত্য কাতর না হইয়া মিথ্যা দুঃখের 
ভান দেখাই তাহা হইলে আমাদের মিথ্যাচার হইবে। কিন্ত অভিনয় 
দেখিতে গিয়া যদি এরূপ সহানুভূতির ভান আমাদের মনে আসে যাহা 
অভিনেতা ও নাট্যকীরও করিতেছেন, তাহাতে আমাদের মিথ্যাচার হয় 
না। কারণ এখানে সকলেই জানেন যে আমরা ভানই করিতেছি এবং 
- তাহাতেই আনন্দ পাইতেছি; ইহাতে কাহাকেও বিশ্বাস করিতেও বলা 
হয় না, VAs ইহাকে প্রতারণা বলা যায় না। এই ক্ষণিক সহানুভূতি 
ঝা বিশ্বাসের ভান আপনিই জন্মে। যদি সত্যমত্য বিশ্বাস বা সহান্তভূতি 
দেখা দেয়, যেমন বিদ্যাসাগর মহাশয়ের চটিজুতা নিক্ষেপ করার 


১২ লৌন্দ্ব-দর্শন 


বেলা দেখা গিয়াছিল তাহা হইলে কিন্তু দৌন্দর্যবোধ নষ্ট হইয়া 
যায়, কার্যকরী বুদ্ধি বা বাস্তবচেতনা জাগ্রত হইয়া কল্পনারাজ্যকে 
এক পলকে লুপ্ত করে। এইরূপ ক্ষণিক অর্ধ বিশ্বাস গড়িয়| তুলিতে 
হইলে শিল্পীকে তাহার ভাবগুলি বুদ্ধি দিয়া সংযত রাখিতে হয়। 
ভাবগুলি যদি শিল্পীর ব্যক্তিগত জীবনের একান্ত নিজস্ব হয় তাহা হইলে 
তাহাদের বাস্তবতা ও তীব্রতা এত অধিক হইতে পারে বে শিল্পী 
তাহাদের মনন করিতে সমর্থ নাও হইতে পারেন, বরং তাহাদের দ্বারা 
চালিত হইয়া ভাবের বন্যাই শুধু আনিতে পারেন। এইরূপ fae? 
সার্থক হয় না, ইহাতে কেবলমাত্র বেগই পাওয়া যায়, স্থিতি বা 
WAST থাকে না। বড় শিল্পীরা তাহাদের রচনায় এই অসংঘম হইতে 
মুক্ত, কোনো ভাবকেই তাহারা নিজস্ব অনুভূতির গণ্ডির মধ্যে আবদ্ধ 
রাখেন ন! এবং কোনো আবেগকে প্রশ্রয় দিয়া বড় করিয়! দেখান না। 
সকল ভাবকেই তাহাদের শিল্পের সামগ্রী হিসাবে ব্যবহার করেন এবং 
সেগুলিকে মনন এবং প্রকাশ করিয়াই আনন্দ পান, বাস্তব রূপে 
উপভোগ করেন al) এইভাবে শিল্পী যদি নিজস্ব তীব্রতর অনুভূতি- 
গুলিকে বাদ দিয়া অপরাপর ভাবের সহিত কল্পনায় যুক্ত হইয়া তাহাদের 
মনন ও প্রকাশ করেন তাহা হইলে তাহার ফল.আরও মহৎ এবং সুন্দর 
হয়। স্ৃতরাৎ শিল্পী নৈর্ব্যক্তিক হইলেই শিল্পের ats | 

মতভেদ দেখা যায়। কেহ কেহ প্রেরণায় বিশ্বাসী; তাহারা বলেন যে 
প্রেরণা বিহ্যুতের ঝলকের মত্ত আনিয়াই চলিয়া যায়, তাহার উপর 
বিচারবুদ্ধির কোনো প্রভাব নাই এবং বিচারবৃদ্ধির উপস্থিতি শিল্পের 

ক্ষতিই করে। গ্রীক দার্শনিক প্লেটো ও ইংরেজ কবি শেলী এই মতে 
বিশ্বাসী। পক্ষান্তরে ইংরেজ কবিদ্বয় ওয়ার্ডন্ওয়ার্থ ও কোলরিজ মনে 
করেন যে, কবির বিচারবুদ্ধি তাহার শিল্পসাধনার সহায়ক এবং ভাব 
সকলকে মনন করিতে বিচারবুদ্ধির প্রয়োজন আছে | 

যে ক্ষেত্রে শিল্পীরা নিজেরাই এ বিষয়ে একমত নহেন সে ক্ষেত্রে 
আমাদের অধিক বলিবার কিছু নাই। তবু মনে হয় আমরা একটি 
মধ্যপথ ধরিতে পারি অর্থাৎ আমরা মানিয়া লইব যে শিল্প-সাধনায় 
প্রেরণা এবং বিচারবুদ্ধি ছুইয়েরই প্রয়োজন | যাহাকে প্রেরণা বলা 
হয় তাহা কোনো ভৌতিক ব্যাপার নহে; মনে হয়, বহুকালের চিন্তা 
ও ভাবরাশি ইহার পিছনে থাকে । কোনো-এক মুহুর্তে চৈতন্য হঠাৎ 
সজাগ হইলে অতিক্রত এইসকল fel ও ভাবরাশির সারবস্তটি প্রকাশ- 
লাভ করে, যেমন কোনো-এক সন্ধ্যায় জু ইফুলের কুঁড়িটি হঠাৎ 
বিকশিত হইয়া ওঠে। শিল্পীর একাগ্রতার চাপে তাহার মনের অনেক 
কথাই, বাহ সাধারণত মনের অবচেতন স্তরে রুদ্ধ থাকে, হঠাৎ আত্ম- 
প্রকাশ করে। এইসকল ভাবভাবনার ফললাভ কোনো-একটি শুভক্ষণের 
প্রেরণার উপরেই কেবলমাত্র নির্ভর করে না, শিল্পীর দীর্ঘকালের সাধনা ও 
ইহার অনেকাংশে সহায়। প্রেরণার তীব্রবেগে শিল্পীর সুপ্ত ada’ 
চিন্তা ও আবেগরাশিকে তাড়া দিয়া বাহির করা চাই, কিন্তু সঙ্দেদজে 
বিচারবুদ্ধিও প্রয়োজন। ইংরেজ কৰি কীট্‌স্‌ এই ছুই বস্তুকেই মানিয়া 
লইয়াছিলেন। জাৰ্মান দার্শনিক কাণ্টের মতে প্রেরণা স্থির অবাধ 
উত্সখুলিয়| দেয় এবং বিচারবুদ্ধি সেই স্থ্টিকে সংহত করে। গতির 
সহিত স্থৈর্ধের যোগ না ঘটিলে শিল্প সার্থক হয় না, সুতরাং প্রেরণা 
ও বিচারবুদ্ধি উভয়েরই স্থান শিল্পে স্বীকার্য। 

৮. শিল্পের সার্থকতা ও আনন্দদান 
আমাদের জীবনে শিল্পের সার্থকতা কি, এরূপ একটি প্রশ্ন হইতে 
পারে। এই কথার উত্তরে প্রথমেই মনে হয়, শিল্প আমাদের আনন্দ 
দেয়; আমরা নৃত্য গান চিত্র ভাস্কর্য দেখিয়া শুনিয়া বা পড়িয়া আনন্দ 
পাই | কিন্তু এই উত্তর ঠিক নহে, কারণ স্থখের জন্য যদি শিল্পচর্চা করি 
তাহা হইলে এই সুখ বা আনন্দ অন্য-সকল সুখ হইতে ভিন্ন, তাহা কিরূপে 
বলিব। খাগ্যবস্ত-আস্বাদনের সুখ হইতে শিল্পরস-উপভোগের আনন্দ 
কি fea নহে? যদি ধরা যায় যে, শিল্পের আনন্দ বলিয়া একটি বিশেষ 
প্রকারের সুখ আছে তাহা হইলে প্রশ্নের উত্তর দেওয়া হইল না, 
কেবল একই কথা ঘুরাইয়া বলা হইল। আমাদের যদি বলিতে হয় যে, 
শিল্পের আনন্দ বলিয়া কোনো! বিশেষ প্রকারের সুখ নাই, সকল was 
qi, তাহাদের জাতিভেদ করা চলে না তাহা হইলে কিন্তু শিল্পবস্তু 
খাগ্বস্তর গোঠীতে পড়িয়া যায়__ যাহা আমরা কোনোমতেই ভাবিতে 
পারি না। 
এখন এই সমস্তার সমাধান করিতে হইলে এই কথাই আমাদের 
বিচার্য যে, শিল্পের সত্য সার্থকতা আমাদের জীবনে কোন্থানে? দেখ 
যায়, মান্গুষের দৈহিক মানিক সমস্ত স্বাধীন ক্ৰিয়াই তাহাকে আনন্দ দেয়, 
স্থৃতরাং আনন্দদানে শিল্পের বৈশিষ্ট্য বা সার্থকতা নহে অর্থাৎ শিল্পের 
সার্থকতা স্থখদানে নিহিত নহে |, প্রত্যেক স্বাধীন ক্রিয়ার একটি-না- 
একটি সার্থকতা আছে এবং সুখ সন্তোষ ব| আনন্দ নকল সুসম্পন্ন 
ক্রিয়ারই শেষে ফলম্বরূপ আমে । এই সুখ তৃপ্তি বাআনন্দ কোনো- 
একটি বিশেষ ক্রিয়ার ফলমাত্র নহে বা আমাদের দৈহিক এবং মানসিক 
ক্রিয়াগুলির মধ্যে কোনো বিশেষ একটিকে শুধু স্থথ-উত্পাদনকারী বলা 
চলে না, বরং যে-কোনো ক্ৰিয়াই সুদম্পন্ন হইলে তাহার ফলম্বন্ধপ আনন্দ 


0 

দেখা দেয়। স্থতরাং শিল্প স্থুখ দেয় কথাটি সত্য হইলেও শিল্পকে 
উহার দ্বারা অপর সকল ক্রিয়ার সহিত-_ যেমন ভক্তি ভালোবাসা অধ্যয়ন 
ক্রীড়া__ মিশাইয়| ফেলিতে পারি না। শিল্পের নিশ্চয় কোনো বৈশিষ্ট্য 
আছে যাহার দ্বারা সে অপর ক্রিয়াগুলি হইতে স্বতন্ত্ৰ। যেমন হাত পা 
“চোখ মুখ সকল অঙ্জেরই বিশেষ বিশেষ সার্থকতা বা ধর্ম আছে এবং তাহা 
হইতেই এ অঙ্গগুলির বিশেষ বিশেষ প্রকৃতি বা স্বভাব বোঝা যায়। 
‘সেইরূপ শিল্পচ্চা, অধ্যয়ন, ক্রীড়া ইত্যাদির বিশেষ বিশেষ সার্থকতা 
আছে, যেগুলিকে না জানিতে পারিলে আমরা তাহাদের প্রত্যেককে 
অপর হইতে ভিন্ন করিয়া দেখিতে পারিব ai | 

এইরূপে আমরা দেখিতেছি যে, স্থখ বা আনন্দ দানে শিল্পের 
সার্থকতা বলিলে কোনো লাভ হয় ন|। কারণ শিল্পের প্রকৃত সার্থকতা 
‘কেবলমাত্র আনন্দদানে নিহিত নহে। 


৯. শিল্পের সার্থকতা ও শিক্ষাদান 


যাহারা আনন্দলাভের জন্য শিল্পচা করেন না তাহারা বলেন, 
শিক্ষাদানের জন্য শিল্পরচনা করা হয় অর্থাৎ শিক্ষাদানেই শিল্পের 
সার্থকতা । একটু চিন্তা করিলেই আমরা বুঝিতে পারিব এই awe 
ঠিক নহে। পূর্বেই আমরা বিচার করিয়া দেখিয়াছি, শিল্পের বিষয়বস্তুকে 
তাহার আধার হইতে fea করিয়া দেখ! ভুল, উহাদের সম্বন্ধ প্রাণের 
সহিত জীবদেহের অন্বপ্রত্যক্ের মতই অঙচ্ছেছ্য । এখন যাহার! শিল্পকে 
শিক্ষাদানের উপায় মনে করেন তাহার! শিল্পের বিষয়বস্তুর উপরেই 
“জোর দেন এবং উহা দ্বারাই শিল্পের মূল্যবিচার করেন, কারণ শিল্পের 
আধার কোনো শিক্ষা বহন করিতে পারে না। উদাহরণস্বরূপ, কোনো 
নীতি-কবিতার বিষয়বস্তুর মধ্য দিয়াই কবি শিক্ষাদান করেন, ছন্দ 

মিল প্রভৃতির মধ্য দিয়া নহে; স্থতরাং শিল্পকে যদি শিক্ষাদানের 
উপায় মনে করা হয় তাহা হইলে তাহার অর্থকেই মুখ্য বলিয়া 
মানিতে হইবে । কিন্ত ইহা যে ভুল মীমাংসা তাহা আমরা বিচার 
করিয়| দেখিয়াছি। যদি শিল্পের সার্থকতা শিক্ষাদানেই হয় তাহা 
হইলে শিল্পকে বিজ্ঞান বা নীতিশাস্ত হইতে পৃথক করা যায় ন|। কিন্তু 
আমর! বিচার করিয়া দেখিয়াছি যে, শিল্পসাধনা একটি স্বতন্ত্র জিনিস 
বা বিশেষ ক্রিয়া এবং ইহার কোনো বিশেষ সার্থকতা বা ধর্ম আছে) 
যদি শিক্ষাদানকে শিল্পের ধর্ম মনে করি তাহা হইলে সমস্ত৷ আরও 
জটিল হইয়| ওঠে কারণ শিল্পের আবেদন সার্বভৌম এবং দেশকালের 
গণ্ডিমুক্ত ॥ কিন্তু শিক্ষার আবেদন সেরূপ হয় না। ভারতের যে শিক্ষা 
বা আদর্শ ভারতের শিল্পে প্রকাশিত, তাহা আরবে বা ইউরোপে চলে 
না। প্রত্যেক কবি বা শিল্পীরই জীবন-দর্শন ভিন্ন ভিন্ন, অথচ আমরা! 
দেখি are? যেখানে সার্থক ও সুন্দর হইয়াছে সেখানে আদর্শের বা 
মতের পার্থক্য শিল্পরনগ্রহণের বাধা হয় না; সকল জাতি, সকল দেশের 
মানুষই তাহার আদর করে, এবং নেই শিল্পের রসাস্বাদনের সময় শিল্পের 
অর্থ বা বিষয়বন্তর উপর আমরা জোর দিই না। aft কোনে কবির 
কবিতায় শিক্ষাদানই মুখ্য হয় তাহা হইলে সেই কবিতা সার্থক শিল্প 
হইবে, না এবং তাহার আবেদনও এই মতের অন্ুসরণকারী 
অল্পসংখ্যক মানুষের মধ্যেই, আবদ্ধ থাকিবে । Beat শিক্ষাদান 
শিল্পের ধর্ম নহে বলা চলে | : 

কিন্ত শিল্প কুশিক্ষা প্রচার করে, ইহা মনে Fal ভুল। বড় শিল্প 
সর্বদাই হুশিক্ষা দান করে, যদিও শিক্ষাদান করা তাহার কাজ নহে। 
প্রথমেই বলা হইয়াছে যে, বড় শিল্পে ভাবাবেগকে প্রশ্রয় না দিয়া 
তাহাদের মনন করা হয়। এই মননের ফলে ভাবগুলি সম্বন্ধে আমাদের 

স্বচ্ছ ধারণ! জন্মে, আমরা সেগুলির প্রকৃতি জানিয়া সেগুলিকে জয় 
করিবার জন্তু প্রস্তুত হইয়া থাকি | 

যদিও শিল্পে কোনো স্পষ্ট ভাষায় ভাবাবেগকে জয় করিতে শিক্ষা 
দেওয়া হয় না, তবু পরোক্ষভাবে শিল্প আমাদের তাহাই শিখায় এবং 
এইজন্য শিল্পকে নীতিমূলক ন! বলিয়া নীতিসহারক বলা বায়। 


১০. শিল্পের সার্থকতা! প্রকাশকার্ষে 


বহু বিচারের পর এখন আমরা এই সিদ্ধান্তে আসিতে পারি যে, 
শিল্পের কাজ সুখ বা শিক্ষা দেওয়া নহে। তবে ইহার কাজ বা 
সার্থকতা কি? এই সমস্তার সন্তোষজনক মীমাংসা এই যে, শিল্প 
আমাদের ভাবগুলিকে প্রকাশ করে বা ভাষা দেয়। যেমন ক্ষুধা পাইলে 
আমরা খাই বা কৌতুহল হইলে বিষয়টিকে খুজিয়া বাহির করিতে চেষ্টা 
করি, সেইরূপ কোনো ভাব বা আবেগের অনুভূতি জাগিলে আমরা 
তাহা প্রকাশ করিবার জন্য চঞ্চল হই এবং প্রকাশ করিতে পারিলেই সেই 
চঞ্চলতার বেদনা হইতে মুক্তি পাই। এই মুক্তিলাভের যে আনন্দ 
তাহাই Pasta ফল। কিন্তু যেহেতু আনন্দ প্রত্যেক স্ুসম্পন্ 
ক্রিয়ারই ফলস্বরূপ সেইজন্য আনন্দকে শিল্পের বিশেষ উদ্দেশ্য বা 
সার্থকতা বলা যায় না। শিল্পের বিশেষ সার্থকতা তাই তাহার ভাব- 
বাঞ্জনায়। প্রকাশের ব্যাকুলতা আমরা সকলেই অনুভব করি, ছুঃখ-স্থখ 
প্রেম-্বণা এইসব ভাবগুলি যখন আমাদের অস্থির করে তখন আমরা 
বেদনা পাই। এই বেদনা হইতে মুক্তি দিতে পারে আমাদের ভাষা বা 
প্রকাশশক্তি। কবি তাই কবিতা লেখেন এবং সেই কবিতা যখন পাঠক 
পড়েন তখন তাহার মনেও ভাব জীগে। এইভাবে সেই ভাবের 
প্রকাশও সন্দেসঙ্গে হইতে থাকে, তাই পাঠকও আনন্দ পান। যেমন 

২ 


১৮ সৌন্দর্ব-দর্শন 


কবিতাতে “ভাব অভিব্যক্ত হর ভাষার দ্বারা সেইরূপ চিত্রে ভাব প্রকাশ 
পার রেখা ও রঙে, ভাক্বর্ষে পাথরের উপর খোদাই-কার্ধের বিচিত্র 
কৌশলে, সংগীতে শব্দ ও সুরে, এবং নৃত্যে ভাব অভিব্যক্ত হয় creel 
দ্বারা । এই প্রকাশ যখন নিখুঁত হয় আনন্দও তখন পরিপূর্ণ হয় এবং 
তখনই আমরা শিল্পকে সার্থক ও সুন্দর বলি। সৌন্দর্য এই পূর্ণপ্রকাশ 
ব্যতীত আর কিছু নহে। শিল্পে আমাদের ভাবের যেমন প্রকাশ দেখি, 
প্রক্কৃতিতেও কোনো কোনো সময় এক-একটি ভাবের সেইরূপ অভিব্যক্তি 
হইতে দেখি, এবং দেখি বলিয়াই প্রকৃতিকে সুন্দর মনে হয়। যাহার 
নিজের মনে ভাব নাই দে কাশ্মীর ভ্রমণ করিয়া আপিলেও আনন্দ 
পাইবে না। তাহার কাছে পাহাড়ের চূড়া আর সবুজ উপত্যকা, 
ক্ষিপ্রগতি নিঝারিণী বা ঘন পাইন-বনের সারি সবই সমান, এবং তাহার 
চোখে সবই অর্থহীন ও qe শিল্পীর চোখে প্রকৃতির রূপে যত 
বৈচিত্র্য ধরা পড়ে তাহা সবই শিল্পীর ভাবজগতেই থাকে; শিল্পী শুধু 
প্রকৃতিতে তাহার প্রকাশ দেখিতে পান এবং প্রকাশ হইতে দেখিবার 
সন্দেস্দেই ভাবগুলি সম্বন্ধে শিল্পী সচেতন হইয়া ওঠেন, বাহিরের 
বৈচিত্র্য তাহার অন্তরজগতের বৈচিত্র্যের সন্ধান আনিয়া দেয়। সুতরাং 
আমরা দেখিতেছি বে, শিল্পে ও প্রকৃতিতে মানুষের ভাবরাশির প্রকাশ 
হয় ইহাই শিল্পের সার্থকতা এবং শিল্প ও প্ররুতির সকল লৌন্দর্ষের 
বৃহস্তা | 


১১. ভাবের আদানপ্রদান 


এর পরে আমাদের আর-একটি সমস্তার সন্মুখীন হইতে হইবে। 
শিল্পী তাহার ভাবের প্রকাশ করেন কথার ভাষায় বা রেখারঙের 
ভাবায়, fara অপর কোনো শিল্পের ভাষায়। যে ভাবগুলি শিল্পী 


ভাবের আদানপ্রদান ১৯ 


প্রকাশ করিতেছেন তাহা তাহারই, তবু তাহা কেমন করিয়া পাঠক 
বা দর্শকের মনেও আবেদন জাগায় ? অর্থাৎ এখানে আমাদের বিচার 
করিতে হইবে যে, শিল্পী ও দর্শক বা পাঠকের মধ্যে কিভাবে যোগ 
স্থাপিত হয়। 2 

প্রথমেই মনে রাখিতে হইবে যে, এই যোগ যদি স্থাপিত না হয় 
তাহা হইলে শিল্পীর প্রকাশকাধ অসম্পূর্ণ রহিয়া যায়, কারণ প্রকাশের 
অর্থই অপরের কাছে প্রকাশ । প্রকাশ শুধু নিজের কাছে হইলে 
আনন্দও AST যাইত না, Boar এই যোগস্থাপন যাহাতে সম্ভব হয় 
সেইজন্ত শিল্পীকে বিশ্বজনীন ভাবগুলিকেই শিল্পরচনার সামগ্রী হিসাবে 
গ্রহণ করিতে হইবে। যে ভাবাবেগ বা অনুভূতিগুলি একান্তভাবে 
ব্যক্তিগত তাহার মূল্য শিল্পে অধিক হইতে পারে না বরং উহা 
মনস্তত্বে বিশেষভাবে আলোচিত হইতে পারে। তাহার শিল্পরচনায় 
শিল্পী সম্পূৰ্ণ স্বাধীন তাহাতে সন্দেহ নাই। কিন্তু যে ভাবগুলি 
শিল্পী প্রকাশ করিতেছেন তাহা তিনি সাময়িকভাবে অনুভব করিলেও 
শিল্পীকে নৈর্ব্যক্তিক রহিতে হইবে; কারণ সার্বভৌম ভাবগুলিই শিল্পীর 
ব্যঞ্জনার বিষয়। এ কথা আমরা পূর্বেই আলোচনা করিয়া দেখিয়াছি। 
ইহ দেখা যায় যে, শিল্পের সার বিষয়বস্তও সকল কালে সকল দেশেই 
কয়েকটি মূল মানব-হৃদয়াবেগ ব্যতীত আর কিছু হয় না। সেই একই 
CATA ভয়-হিংসা অপত্য-স্সেহ ও ঈশ্বরভক্তি এবং অপর ছুই-একটি 
ভাবকে লইয়াই সব কবিতা সব ছবি২ও সব ভাস্কৰ এবং সুন্দরের 
সৃষ্টি হয়। 

কিন্তু এরপ প্রশ্নও হইতে পারে বে, তাহা হইলে শিল্পে এত 
মৌলিকতা কোথা হইতে আনে? শিল্পের মৌলিকতা৷ তাহার বিষয়বস্তুকে 
আশ্রয় করিয়া নহে, উহা তাহার প্রকাশভঙ্দিটির উপর নির্ভর করে। 


২০ সৌন্দৰ্ব-দৰ্শন 


এই প্রকাশভদ্বি কখনোই এই ভাবগুলিকে একেবারে. নিঃশেষ করিয়া 
প্রকাশ করিবার মত পরিপূর্ণতা লাভ করিতে পারে ন|। সুতরাং 
প্রত্যেক শিল্পীই এই চিরপুরাতন ভাবগুলিকেই প্রকাশভঙ্গি দ্বার| নব নব 
রূপ দেন। মানবহৃদয়ের চিরন্তন ভাবগুলির আদি-অন্ত কাহারও 
সম্পূর্ণ গোচরীভূত হইতে পারে All শিল্প স্পষ্টভাবে ছুই-একটি কথাই 
বলে এবং আভাসে অনেক কথা বলে। শিল্পের অর্থ বা বিষয়বস্তুও তাই 
খুব গভীর মনে হয়। মনস্তত্বে যাহাকে হিংসা বলি তাহাকে বিশ্লেষণ 
করিয়া তাহার আরও ছুই-একটি অঙ্গ দেখিব। fea কাব্যে এই 
হিংসারই অন্যরকম আরও গভীর বৈচিত্র্যময় রূপ দেখি, কারণ কবি যাহা! 
স্পষ্ট বলেন না তাহা আভাদে অনেক বেশি করিয়া বলেন । এই আভাসের 
ব্যঞ্জন! শিল্পকে গভীর করে এবং প্রত্যেক মৌলিক রচনায় এই ব্যঞ্জনা 
নব নব রূপে প্রকাশিত হয়। 

স্থৃতরাহ দেখিতে পাই যে, প্রকাশ তখনই সম্পূর্ণ যখন শিল্পীর চৈতন্যে 
সমাজ-মনের ভাবগুলি যাতায়াত করে। শিল্পীকে সমাজ হইতে বিচ্ছিন্ন 
হইলে চলিবে না, কারণ তাহাকে সমস্ত সমাজ-মনের কেন্দ্র হইয়া সামাজিক 
ভাবগুলি ফুটাইয়া তুলিতে হইবে। সবাকার সহিত শিল্পীর যোগ থাকা 
প্রয়োজন; নচেৎ শিল্পী সবার হইয়া ভাবপ্রকাশ করিতে পারিবেন না 
এবং তাহার প্রকাশকা্ও ব্যর্থ হইবে। প্রকাশকার্ধ সফল করিবার জন্য 
শিল্পীকে সামাজিক হইতে হইবে; কারণ প্রকাশকার্ধের মধ্য দিয়াই শিল্পী 
সমাজের সহিত জড়িত হন এবং পাঠক ব| দর্শকেরাও পরস্পরের সহিত 
সহানুভূতি দ্বারা ক্ষণকালের জন্যও একতা বোধ করেন। যখন আমরা 
অনেকে মিলিয়া কোনো নাটক বা ছবির প্রশংসা করি তখন সকলেই 
একটি মিলনন্থুত্রে আবদ্ধ হই, এবং নেই স্থত্রটি নাট্যকার বা চিত্রকরকেও 
আমাদের সঙ্গে এক করে। 


সৌন্দর্যের স্বরূপ EE 

| আমরা দেখিতেছি, কতকগুলি বিশ্বজনীন ভাবের উপর শিল্পের 
ব্যাপক আবেদন নির্ভর করে, কিন্তু ইহার জন্য প্রকাশ প্রণালীকেও 

সকলের বুঝিবার উপযুক্ত কর! প্রয়োজন । দেখা যায়, কতকগুলি সংকেত 

বা প্রতীকের বিশেষ বিশেষ অর্থ আছে, যেমন কোনো-একটি ভাষার 

শব্দগুলির নানা রকম অর্থ আছে, বাংলা ভাষায় পাত্র বলিলে একটি 
বিশেষ বস্তুকে বোঝার, আবার তৈল বলিলে অপর-একটি বস্তুকে বোঝায়। - 

সেইরূপ বিভিন্ন রেখার বিভিন্ন রকমের অর্থ__ ইহা ভাবার ন্যায় স্থম্পষ্ট না 

হইলেও ভাব্রে প্রকাশ করে। যেমন সরু বাকাচোরা রেখা শক্ত সোজা 

| রেখা হইতে ভিন্ন এবং ছুটি রেখাই পৃথক পৃথক ভাব জাগায় ও প্রকাশ 
করে। সেইরূপ রঙের সুরের ও দ্েহভর্দির বেলাতেও একই কথা ৷ 

এই সংকেতগুলির অধিকাংশই সকলের বোধগম্য, Boats ভাব ফুটাইয়া 

| তোল! এইগুলিরই wb প্রকাশের উপর নির্ভর করে। কেন-যে একটি 
বিশেষ শব্দ বা রেখার সেই একটি বিশেষ অর্থই রোবায় তাহা বলা 

যায় না। কেন কলস শব্দটি একটি পাত্রকেই বোঝায় কোনো ফুল-ফলকে 

০ নহে এবং ঘোড়া শব্দটি উচ্চারণ করিলে কেন একটি বিশেষ চতুষ্পদ 
জন্তুকেই বোঝায় এসব আমাদের জানা নেই। এই সংকেতগুলি 

কখন কেমন ভাবে মানব্সমাজ প্রথম গ্রহণ করিল তাহা বলা কঠিন। 

কিন্তু সংকেত ব্যবহারের এই সাধারণ রীতি এবং শব্দগুলির চলতি অর্থ 

সমাজে আছে বলিয়াই প্রকাশকার্ধ সম্ভব হয়। এবং এই উপায়েই 
সুন্দরের Ws সম্ভব হয় এবং শিল্পী তাহার ae দিয়া সমাজের - 
. সহিত ভাবালাপ করেন । | ত 

৷ ১২. সৌন্দর্যের স্বরূপ //০. 

সৌন্দৰ্য কোনো বস্তুতে তাহার রং বা আকারের! AS লাগিয়া থাকে 
না। বস্তুর ভাবলাবণ্য অঙ্কভবের দ্বারা RCH 

ইহা প্রকাশ-ক্ৰিয়ার উপলব্ধি ব্যতীত অন্য কিছু নহে । যখন একটি রস্ত 
কয়েকটি নাধারণবোধ্য সংকেত দ্বারা আমাদের কোনো! হ্বদরবৃত্তিকে 
সুন্দর ভাবে প্রকাশ করে তখন আমর! সেই বস্তুকে সুন্দর বলি। অথচ. 
সে সময় সৌন্দর্যের অবস্থান সম্বন্ধে আমরা যে সচেতন থাকি তাহা নহে, 
সৌন্দর্যের অলুভূতিটি বস্তুটির স্থন্দর প্রকাশে অথবা আমাদের মধ্য 
হইতেই পাই, তাহা ভাবি না। আমাদের সুন্দর লাগাকে আমরা 
বস্তটির উপর আরোপ করি এবং বন্টিকেই সুন্দর মনে করি। 
আমাদের মনের প্রক্রিরাগুলি আমাদের চোখে দৃশ্যমান নহে; তাহা যদি 
হইত তাহা আমাদের নৌন্দর্যোপলব্ধিতে বাধা উপস্থিত করিত। 
বেমন আমরা রজ্ছুকে ভ্ৰম করিয়া সর্প দেখি এবং তখন বুঝিতে পারি 
না ও অন্বভূতিটি আমাদের মনেই রহিয়াছে, বাহিরে নহে; সেইরূপ 
একভাবে সৌন্দর্যকে ও একটি ভ্রম বা মায়া বলা যায়। কিন্তু যেহেতু এই 
মায়া চিরন্তন এবং বিশ্বজনীন (ক্ষণস্থায়ী নহে), সুতরাং ইহাকে এরূপ 
ছোটভাবে উড়াইয়া দেওয়! যায় না, বরং সুন্দরকে সত্যেরই সমান মূল্য 
দেওয়া যায়। সত্য শিব অর্থাৎ মঙ্গল এবং সুন্দর এই তিনটি মানব- 
জীবনের পরম আদর্শ ; ইহাদের মধ্য দিয়াই বিশ্বদেবতাকে মানুষ দেখে। 
বিশ্ব-হুষ্টিকার যে সুন্দরকে আমাদের সম্মুখে তাহার স্ষ্ট প্রকৃতির 
লীলায় মেলিয়| ধরিয়াছেন শিল্পী তাহাকেই নিজের রচনায় ধরিয়া রাখিতে 
চাহেন। আমাদের প্লাবিত করিয়া সুন্দরের লীল| এই অনন্ত প্রাণ প্রবাহে 
ভাদিয়! চলিয়াছে, আনন্দের ধ্রোত বহিতেছে। এই সৌনর্যপ্রকাশের 
আনন্দে আমরা আত্মহারা হইয়া থাকিতে পারি, কিন্তু আমাদের 
অন্ত্তরের আরও আনন্দ আছে। আমরা সত্যাঙ্গনরণ করিয়া বা 
ধৰ্মপাধন| করিয়া আনন্দ পাই এবং কর্তব্যকর্ম করিয়াও আনন্দ পাই। 
সৃতরাং আমরা সর্বদাই প্রকৃতির সৌন্দর্য উপভোগ করি না ঝা-শিল্পচর্চা 


মহান্‌ সৌন্দর্য ও কুশ্রীতা ২৩ 


করিয়া জীবন কাটাই না। শুধু ভাবপ্রবণতায় মানুষের . প্রকৃতিতে 
শৈথিল্য আসে । মানুষের চরিত্রে স্থৈধ-বীৰ্ব ও জ্ঞান-ধৰ্মেরও প্রয়োজন ৷ 
এই সমস্ত রকম গুণের সমস্বরেই এবং ঈশ্বরদত্ত সর্বপ্রকার আনন্দের স্ষঠ 
সামঞ্জস্তে মানবজীবন সার্থক সুন্দর হয়। ইহার পরিচয় আমরা 
রবীন্দ্রনাথের জীবনে দেখিতে পাই । 


১৩. মহাঁন্‌ সৌন্দর্য ও কুত্রীতা 


প্রকৃতির বিরাট বা ভয়াল রূপ দেখিলে দৌন্দ্ধান্ুভূতি না 
হইয়া প্রথমে অনেক সময় আমাদের মনে ভয় ও বিরাগের সঞ্চার. 
হয়; কিন্তু পরমুহূর্তেই মনে একটি মহিম সৌন্দধেরং অনুভূতি জাগিয়া 
ওঠে এবং তাহাতে আমরা অভিভূত হই। আকাশচুম্বী দিগশ্তবিলম্বিত 
পৰ্বতশ্ৰেণী al সীমাহীন গৰ্জনময় fers সমুদ্র কিংবা গভীর রাত্রের 
aa আকাশে অসংখ্য তারাদল দেখিয়া আমাদের মনে এই 
মহিম সৌন্দর্ষের অনুভূতি জাগিয়া ওঠে। এই ভাবটিকে সৌন্দর্ষের 
অনুভূতি হইতে অনেকে পৃথক করিয়া দেখেন। ইহা কিন্তু তুল। 
সৌন্দধের আনন্দভাব ও সৌন্দৰ্ধের মহান্‌ ভাবের মধ্যে কেবলমাত্র 
পরিমাণের প্রভেদ-- গুণের নহে। মহান্‌ সৌন্দর্যকে কঠিন সুন্দর বলা 
যায়, অর্থাৎ ইহা সেই শ্রেণীর স্থন্দর যাহা আপাতদৃষ্টিতে সুন্দর মনে করা 
কঠিন, কিন্তু কিছু পরেই অতি ুন্দর বলিয়া বোঝা বায়। একভাবে 


ইহাকে সৌনদর্ধের দুরূহ ভাবও বলা যায়। AS যে অসুন্দর মনে হওয়া 


২ ইংরেজিতে ইহাকে sublime wa! বাংলায় এমন কোনো একটি শব্দ প্ৰচলিত 
নাই যাহা ইহাকে প্রকাশ করে। পণ্ডিত ক্ষিতিমোহন নেন মহাশয় বলেন, সংস্কৃতে 
‘বিরাট’ শব্দটি এই অর্থে ব্যবহার করা যায়। অথর্ববেদে এইরূপ অর্থে শব্দটি ব্যবহৃত 


হইয়াছে। 

ইহার কারণ এই যে, প্রকৃতির বিরাট বা ভীষণ বল্পগুলিতে আমরা "প্রথম 
কোনো ভাবের প্রকাশ দেখি না, তার পরে তাহাতে আমরা মানবাত্মার 
মহত্ব এবং মৃত্যুর ভীষণতা ও বিরাটত্বের ভাব (যাহ। আমাদের সবার 
অন্তরেই থাকে) প্রকাশিত দেখি | এইখানে আমরা অস্থন্দর কি, তাহারও 
বিচার করিতে পারি। অসুন্দরের বোধ তখনই আসে যখন কোনো 
সংকেত-_ যেমন শব্দ রেখা রং ইত্যাদি কোনো-একটি ভাবকে প্রকাশ 
করিতে গিয়া অকৃতকার্য হয়। কোনো কুৎসিত মুখ বদি ছবিতে ফুটাইয়| 
তুলিতে চাই এবং ঠিক ভাবে মুখটির ভাব ফুটাইয়া তুলিতে পারি তাহ! 
হইলে ছবিটি সুন্দর : অন্যথা ছবিটিতে যদি সেই মুখের যথার্থ ভাবটি না 
ফুটাইয়| তুলিতে পারি তাহা হইলে সমস্ত ছবিটিই অস্থন্দর ও বিরক্তিকর 
হইবে। অস্পষ্ট প্রকাশ বা প্রকাশের অক্ষম চেষ্টাই অসুন্দর | 

এইরূপ দেখিতেছি যে, সুন্দর-অনুন্দর ভাবপ্রকাশের সাঁফল্য- 
অদাফল্যের উপর নির্ভর করে। যেখানে ভাব নাই এবং প্রকীশও 
নাই সেখানে স্থন্দরও থাকিতে পারে না। যেখানে ভাব' আছে অথচ 
প্রকাশ নাই, দেখানে ভাবকে না জানার জন্য অস্পষ্টতার বেদনা অনুভূত 
হয়। রবীন্দ্রনাথ বলিয়াছেন, অস্পষ্টতাই দুঃখ। ভাবপ্রকাশ করিতে 
গিয়া শিল্পী যখন অক্কৃতকা হয়, শিল্পীর সৃষ্টি যখন খানিক আলো খানিক 
ছায়ায় বিশৃঙ্খল হইয়। মনকে পীড়িত করে তখনই আমর! অস্থন্দরকে 
অনুভব করি | 


a 


১৪. সত্য সুন্দর ও মঙ্গল 


সত্য ও শিব বা মঙ্গলের উপলব্ধি কিভাবে সৌন্দধোপলব্ধি হইতে 
ভিন্ন তাহা জান| প্রয়োজন । সত্য শিব ও স্থন্দরের আদর্শ মানুষকে 
মহনীয় করে এবং মান্বজীবনে এই তিনটির মত আর কিছুই মূল্যবান্‌ 


সত্য সুন্দর ও মঙ্গল ২৫ 


নহে এবং সকল বস্তুৱই মূল্য এইগুলির মাপকাঠিতে নির্ণয় করা হয়। 
সত্য শিব ও স্থন্দরের মধ্যে এক্য আছে, fee ইহারা এক নহে। 
€কোনো-একটি পারমাথিক নিত্যবস্তই সত্য শিব ও সুন্দরের রূপ ধরিয়া 
মানুষের জ্ঞানগোচর হয় এবং এই তিনটি আলোকচিহ্ের নির্দেশ 
বাহিয়াই মানুষ পরমার্থের সন্ধানে বাহির হয় । সত্য সুন্দর ও মঙ্গল-_- 
এই তিনটি পথের পরস্পরের মধ্যে ভেদ কোথায় তাহা জানিতে হইবে। 
সত্যের পথে চলেন জ্ঞানীরা, স্থন্দরের পথে চলেন শিল্পীরা এবং সাধক- 
মহাত্মার| চলেন মঙ্গলের পথ ধরিয়।। সত্যকে অনেক সময় সুন্দর বলা 
হয়, তখন সত্যকে সুন্দর বলি ভাবের বা উপলব্ধির সত্য হিসাবে; 
কোনো তথ্য বা তত্বকথার সত্য হইতে এই সত্য তখন ভিন্ন। আমাদের 
মনে অনুসন্ধিৎসা জাগিলে আমরা সত্যকে চাই, যখন কোনো বস্তুকে 
যথাযথভাবে সেটি ঠিক কেমন জানিতে অনুসন্ধিত্স| জাগে তখনই সত্যকে 
চাই। এই অন্ুসন্ধিৎসা তৃপ্ত হইলে আনন্দ পাই, কিন্তু এই আনন্দ 
‘সৌন্দৰ্যধোপলব্ধির আনন্দ হইতে ভিন্ন যদিও আনন্দ মূলতঃ সবই এক, 
শুধু ভাবে fea! যখন সত্যকে চাই তখন কোনে! বস্তুর সত্যটি ঠিক 
কেমন তাহাই জানিতে চাই, ওঁ সত্যটি আমাদের কেমন লাগে এ কথা 
তখন অবান্তর । পক্ষান্তরে স্থন্দরকে যখন উপলব্ধি করি তখনই 
আমাদের প্রকাশ-ইচ্ছা জাগিয়া ওঠে, সৌন্দৰ্যের ও বিশেষ রূপটি আমাদের ' 
কেমন লীগে ও কি ভাব প্রকাশ করে এই কথাই বলিতে চাই, বস্তুটির 
বাস্তবরূপ সদ্বন্ধে কোনো প্রশ্ন তখন মনে আমে না। এই প্রকাশ-ইচ্ছাটি 
সফল হইলে সৌন্দর্ববোধ জাগ্রত হয়। আরও একটু বিচার করিলেই 
দেখা' যায়, যখন .সত্যের সন্ধান করি তখন আমাদের বুদ্ধি প্রত্যেক বস্তু 
বা তত্বকে তাহার বাস্তবিক আবেষ্টনের মধ্যে যথাযথ ভাবে দেখিতে 
চায়, এবং সেই বস্তুটির সহিত সংসারের অপরাপর বস্তুর কার্ষকারণ-সনবদধ 

বিচার করিতে চাই ৷ এইভাবে সমগ্র বস্তটিকে তখন এক বিরাট we 
ব্যাপারের একটি অংশরূপে দেখি। সৌন্দর্যের সন্ধান যখন করি তখন 
কিন্তু মন-বস্তটিকে অন্তরের সহিত মিলাইয়া দেখিতে চাই । তখন 
সৌন্দর্যের বিশেষ রূপটিকে তাহার বাস্তব আবেষ্টনী হইতে তুলিয়া লইয়া 
একটি স্বতন্ত্র সমগ্র সৃষ্টি রূপেই দেখিতে চাই। একটি প্রস্ফুটিত 
পন্নফুলের বৈজ্ঞানিক বিচার করিলে পদ্ম নামক ফুলটি ফুলগোষ্ঠীর কোন্‌ 
শ্রেণীতে পড়ে, তাহার উৎপত্তি ও ও প্রক্লতির ব্যাখ্যা বা কোন্‌ কোন্‌ 
বৈশিষ্ট্য তাহার পু্পজীবনের ইতিহাসে ধরা পড়িয়াছে এইসকল তত্ব 
বৈজ্ঞানিক উদ্ঘাটিত করিবেন। পক্ষান্তরে শিল্পী ফুলটিকে একটি 
স্বয়ংসম্পূর্ণ স্বষ্টি রূপে উপলব্ধি করিয়া আনন্দলাভ করিবেন। প্রেম- 
ভাবকে বৈজ্ঞানিক যখন বিচার করিবেন তখন প্রেমকে মানব-হৃদয়বৃত্তি- 
সমূহের একটি বলিয়া! ধরিবেন এবং বিশ্লেষণ করিবেন | এইরূপে আমরা 
প্রেমের বিভিন্ন মৌলিক অঙ্গ এবং তাহার উৎপত্তি ও সার্থকতার ABT 
তত্বগুলির বিচার ও গৃবেষণা করিতে পারি। অপরপক্ষে কৰি প্রেমকে 
অন্তর দিয়| উপলব্ধি করিয়া আনন্দ ও সৌন্দর্যের অনুভূতি দির! তাহাকে 
স্বতন্ত্ৰ ও সম্পূর্ণ রূপে নিজের রচনার মধ্যে প্রকাশ করিবেন। উপলব্ধি- 
শক্তি সৌন্দর্য-সাধনার বিশেষ সহায়। অনুভূতিই কবিকে মুগ্ধ এবং 
প্রকাশের জন্য আকুল করে। 

'_ এই দুইয়ের মধ্যে কোন্টি প্রকৃত নত্য-_ বিজ্ঞানের সত্য না ভাবের 
সত্য ইহার বিচার করিতে যাওয়| ভুল। কারণ এই দুটিকে পাশাপাশি 
রাখিয়া বিচার করিব কি দিয়া ? ছুইটিই বিভিন্ন স্তরের সত্য; একটি বুদ্ধির, 
অন্যটি অন্থভূতির। একটিকে দিয়া অন্যটির বিচার করা যায় না 
মাঙ্গুষের তৃতীয় কোনো জ্ঞানেন্দ্রিয় থাকিলে তাহার দ্বারা এই দুইটির 
তুলনামূলক বিচার করা! সম্ভব হইত। বুদ্ধি অনুভূতির সত্যকে অবজ্ঞা 

করে; আবার অন্বভূতির উপর ভর করিয়াও বৈজ্ঞানিক সত্যকে ছোট 
করা অন্থচিত। বুদ্ধি এবং অনুভূতি উভয়কে একই পংক্তিতে স্থান 
দিতে হইবে, কারণ TATA কেহ কাহার ও অপেক্ষা ছোট ATE | 

মঙ্গলের ভাব তখনই আমাদের মধ্যে জাগ্রত হয় যখন আমাদের 
মধ্যে সমাজচেতনা আসে এবং আমরা কোনো শুভ-সাধনে প্রবৃত্ত হই I 
এই শুভ-সাধনাকে একরূপ কার্যকরী বুদ্ধিও বল! যায়, কারণ ইহা 
আমাদের কর্মে age করে। সত্য ও সুন্দরের ক্ষেত্রে কর্মপ্রবৃত্তি 
নিরুতস্থৃক থাকে। বৈজ্ঞানিক গবেষণা বা শিল্পরচনীয় বুদ্ধি ও অনুভূতিই 
অতি সক্রিয় থাকে। মঙ্গলসাধনের ক্ষেত্রে কিন্তু মান্ষের ইচ্ছাশক্তি 
তাহার কর্মশক্তিকে জাগাইয়া মন ও আত্মার সহিত দেহকেও সক্রিয় 
করিয়া নিজের সকল শক্তি একত্র করিয়] কাধে প্রবৃত্ত হয়। 

শুভাশুভের ধারণা দেশে দেশে কালে কালে সমাজের অবস্থার 
অনুযায়ী পরিবতিত হইতে পারে, কিন্তু শুভের সাধনা সকল সময়েই 
মঙ্গল আনে। মঙ্গলের সাধনা তাই সত্য ও সুন্দরের 'সাধনার মত 
নিশ্পৃহ নহে, ইহা কর্ণের সাধনা ; এবং কর্মে প্রবৃত্ত হইলেই কোনো-একটি 
আদর্শে বিশ্বাস করিয়া তাহাকে বাস্তবজগতে রূপায়ণ করিবার চেষ্টা 
আসে, যাহা নিবিকার চিত্তে সম্ভব নহে। সমাজস্বার্থ ও আত্মোন্নতির 
সাধনাই মন্্লমাধনা এবং সাধক-মহাত্মারা এই মঙ্গলের সাধন! করিয়াই 
আনন্দ পান। মানবের প্রতি ভালোবাসা তাহাদের শুভব্রতে ব্রতী 
করে। কিসে মানবের দুঃখ-দুর্শশার ভার লাঘব হইবে সেই কথাই 
তাহারা সর্বদা চিন্তা করেন এবং তাহাদের সকল কর্মে মানুষের কল্যাণকেই 
ফুটাইয়| তুলিতে চান। ভগবানের অবতার রূপে ধাহীরা আমাদের 
কাছে পূজিত তাহারা নিজ নিজ জীবনকালে সময়োপযোগী নৃতন পথ 
বা ধৰ্মমত আচরণ করিয়া সর্বসাধারণকে তাহা শিখাইয়াছেন।  শ্রীচৈতন্ত 

বুদ্ধ শঙ্কৰ ও পরমহংসদেব ভারতে মঙ্গলসাধন| করিয়াছিলেন। ইহারা 
যে-সত্যকে লাভ করিয়াছিলেন তাহা দর্শন বা বিজ্ঞানের সত্য নহে, 
তাহা পারমাধিক সত্য; ইহা তাহারা মঙ্গলের পথে পাইয়াছিলেন এবং 
এই সত্যকে কবি পান স্থন্দৰের পথে চলিয়া ও দার্শনিক বা বৈজ্ঞানিক 
পান সত্যের পথে চলিয়া । 

এখন আমরা কয়েকটি বিশেষ শিল্পে সৌন্দ্যস্থট্টি কিভাবে হয় তাহ! 
সংক্ষেপে আলোচনা করিব। দৌন্র্যসথষ্টিতে কবির দান অতুলনীয় 
প্রথমে কাব্যের বিষয় কিছু আলোচনা করা যাক। কাব্যে আক্ষরিক শব্দ 
ব| কথা দিয়! ভাবপ্রকাশ করা হয়। পূর্বে দেখা গিয়াছে যে, ভাবপ্রকাশ 
সার্থক হইলেই সৌন্দ২স্থষ্টি হয়। স্থৃতরাং কবিকে কথাশিল্পী বলা বায়, 
কারণ ছন্দোময় কথার স্থনিবাচিত সমাবেশে তিনি কবিতা রচনা করেন 
চিত্রশিল্পী যেমন তাহার চিত্রন্থষ্টি করেন রেখ! ও রঙের সুন্দর সমাহীরের 
দ্বারা। সংস্কৃত কাব্যদর্শনে রনাত্মক বাক্যকে কাব্য বলা হইয়াছে, 
অর্থাৎ বাক্যগুলি এমন ভাবে ব্যবহার করিতে হইবে যাহাতে সৌন্দর্যরসের 
উন্নতি হয়। সকল শিল্পের মত কবিতারও বিষয়বস্তু ভাব। শব্দের 
অর্থ আছে এবং সেই অর্থ দ্বারা বিজ্ঞান ও দর্শনকে বোঝানো যায় অর্থাৎ 
চিন্তা প্রকাশ কর! বায়। কিন্ত কবিতায় ব্যবহৃত নির্বাচিত শব্গুলির 
সাধারণ অভিধানগত অর্থ ছাড়াও আর-একটি ভাবপ্রকাশক অর্থও 
থাকিবে এবং এই শব্দছন্দের ব্যঞ্জন! বা ইঙ্গিতের উপর ভাবের উদ্দীপনা 
এবং ভাবপ্রকাশ নির্ভর করে। কবিতার বিষয় চিন্তাপ্রধান নহে এবং 
বে ক্ষেত্রে কবিতা চিন্তাপ্রধান সেখানে ছন্দ মিল ইত্যাদি যথাযথ হইলেও 
কবিতা হিসাবে তাহার বিশেব-কোনোও মূল্য থাকে না। কবি তাহার 


কাব্যের সৌন্দর্য ২৯ 


কবিতায় অনেক চিন্তার অবতারণা করেন, কিন্তু সে সকলই তিনি গভীর 
অনুভূতি দিয়া দেখেন, নিছক চিন্তার কল তাহা নহে। অন্ভূতির 
এই তীব্রতাই কবিতায় রসের we করে, নহিলে নিছক চিন্তার ভাবকে 
ছন্দ বা স্থর দিলেও উহা আমাদের মনে আসন পায় না। ছন্দ, মিল, 
অলংকার প্রভৃতির সাহায্য কাব্যে ভাব ফুটাইবার জন্যই আবশ্যক । 
যখন কোনো হৃদয়াবেগে আমাদের চঞ্চল করে তখন আমাদের কথা- 
বার্তাতেও একটু স্থর আনিয়া লাগে। সে সময় আমরা ঠিক স্বাভাবিক 
গগ্যছন্দে কথা কহিতে পারি না। কাব্যে তাই দর্শনতত্ব বা নীতিতত্বও 
কবির অনুভূতির রঙে রঞ্জিত হইয়াই প্রকাশিত হয়। দর্শনে যখন 
‘অসীম’ শব্দটি ব্যবহার করি তখন আমাদের চোখের সমুখে কোনো ছবি 
ফুটে না কিংবা! মনে কোনো ভাব জাগে না, তখন শুধু বুদ্ধি দিয়া 
রূপরসহীন ‘অসীম’ শব্দটির সংজ্ঞা মাত্র বুবি। কিন্তু কবিতায় 
‘অসীম’, কথাটির ভাবার্থ প্রথমেই আমাদের হৃদয়কে দোলা দেয়, 
আমরা যেন দূরদিগন্তকে চোখের সন্মুখে ভাপিয়া উঠিতে দেখি 
অনন্তবিস্তারী নক্ষত্ররাজির নীচে সাত সমুদ্র তেরো নদী পারের কোনো 
অদেখা রূপকথার রাজ্যের জন্য মন আকুল হর। walt শব্দের 
সাধারণ আভিধানিক গদ্য অর্থই কাব্যে সব নহে, শব্দের যে আবেগ 
জাগ্রত করিবার শক্তি আছে তাহারই অনুশীলনের ফল কবির 
কবিতা । এইজন্য কবিকে তাহার কবিতার অক্ষরগুলি অনুভূতি 
দিয়া যাচাই করিয়া! চয়ন করিতে হয়) স্থতরাং কবিতার শব্দগুলির 
ধ্বনি ও ব্যঞ্জনার মূল্য তাহাদের অর্থের অপেক্ষা কম নহে__ অধিক 
হইতে" পারে । এইজন্তই কবিতাকে অন্য ভাষায় অনুবাদ করিলে 
এমনকি নিজস্ব ভাষাতেই গ্যাৰ্থ করিলে কবিতার লৌন্দর্ধরস অর্থাৎ 
তাহার প্রকাশশক্তি নষ্ট হইয়া যায়। এই কথাগুলি আমাদের অঙ্গুভবে 

আপনা হইতেই আসে৷ রবীন্দ্রনাথের ‘বলাকা’য় দার্শনিক তত্বভাব 
এবং ‘নৈবেণ্যে’ নীতিতত্বভাব দেখা যার, কিন্তু তবু কবিতা হিসাবে 
ইহাদের তুলনা পাওয়া! বায় ন! কেন? এই ভালো-লাগ! কবিতাঁগুলি 
ভাবনার জন্য নহে, ভাবের জন্য । “ব্লাকা*র বিশ্বপ্রকৃতি ও মানব- 
জীবনের যে ক্ষণিকতাকে কবি দেখাইয়াছেন তাহা বৌদ্ধিক ক্ষণিকবাদের 
দর্শন নহে। ‘বলাকা’র কবিতার ভাবগুলিকে যদি তাহাদের ছন্দ-মিল- 
বজিত করিয়া খুব দার্শনিক ভাবায় পুনলিখিত করা যার তাহা হইলে 
তাহারা সেভাব প্রকাশ করিবে না যাহা কবিতায় হইয়াছে। ‘নৈবেদ্যে’র 
কবিতা সম্বন্ধেও এই কথাই বল! যায়। কবি তাহার হ্দয়াবেগকে 
প্রকাশ করেন এবং তাহার ভাবানুভৃতি যদি কোনো নৈতিক বা 
দার্শনিক ধারণা অবলম্বন করিয়া জাগ্রত হয় তাহা হইলে ও ধারণাগুলিরও 
তাহার কাব্যরচনায় স্থান থাকিবে, তবে রূপান্তরিত ভাবে। দর্শন বা 
নীতিতত্বের রূপ লইয়া ভাবগুলি কবিতায় আনে না, সুতরাং দর্শন বা 
নীতিশাস্তের বিচারপ্রণালী দিয়া তাহাদের মূল্যনির্ণর করা চলে না। 
ভাব্গুলির সত্যাসত্যের পরিমাপ কবিতায় জ্ঞানবিজ্ঞানের মাপকাঠিতে 
হয় না, অনুভূতি বা উপলব্ধি শক্তির তারতম্য অনুসারে হয়। অৰ্থাৎ 
কাব্যের সত্যে ও জ্ঞানের সত্যে ভিত্তিগত প্রভেদ আছে। 

ভাবপ্রকাশের কয়েকটি সাধারণ রীতি আছে । রচনার মধ্যে এঁক্য 
ও বৈচিত্র্য দুই আছে এবং বিভিন্ন বৈচিত্র্যের মধ্যে এই এক্য স্থাপন 
করাই রচনার উদ্দেশ্য । যেভাবটিকে প্রকাশ করিতে চাই তাহার 
নিজস্ব আবেদন থাকিতে পারে, নাও থাকিতে পারে; যেমন প্রেম-ভক্তি 
"আমরা ভালোবাদি কিন্তু হিংদা-কপটতা চাই না। কাব্যে কিন্ত সকল 
‘ভাবই স্থান পায়; Bak কাব্যের আবেদন বিষয়বস্তু অপেক্ষা তাহার 
রচনাভব্দির উপরই বেশি নির্ভর করে। ভাবপ্রকাশেই সৌন্দৰ্ধের সৃষ্টি 

এবং তাহাতেই আনন্দ! সৃতরাং প্রকাশপদ্ধতিটি কবির অনুশীলন 
করা চাই। অভ্যাস ও অন্থশীলন দ্বারা খানিকটা আয়ত্ত করা অসম্ভব 
নহে, কিন্ত সাধারণত কবিমাত্রেরই সহজাত প্রকাশক্ষমতা থাকে। 
কাব্যপ্রতিভা অনুসারে প্রকাশক্ষমতা বেশি-কম হয়। সার্থক রচনায় 
সমস্ত বৈচিত্র্যের মধ্যেও একটি সংগতি সুন্দরভাবে বিরাজ করে। 
বিশ্লেষণের ফলে দেখা যায়, রচনায় বৈচিত্র্যস্থ্টি এবং এক্যস্থাপনের 
কতকগুলি বিশেষ উপায় আছে; নেইগুলির সুষ্ঠু সাধনেই সর্বা- 
সুন্দর রচনার পত্তন হয়। বৈচিত্র্যস্থষ্টির মুখ্যউপায় তিনটি প্রথমত 
ব্ষিয়বস্তর পরিবর্তন। এইটি সার্থক কবিতায় এবং নাটকে বিশেষ 
ভাবে বিদ্ভমান। যেমন “শাজাহানে__ 
মিথ্যা কথা ! কে বলে যে ভোল নাই? 
কে বলে রে খোল নাই 
স্মৃতির পিঞ্জরদ্বার ? 

এইখানে কবিতার প্রথম ভাবগুলির পরিবর্তন হইল, পাঠক 
বৈচিত্র্যের আস্বাদ পাইলেন। নাটকে এই বৈচিত্র্য প্রায় প্রতি পট- 
পরিবর্তনের সঙ্গেই দেখা যায়। বৈচিত্ৰ্যহৃ্টির দ্বিতীয় উপায় হইতেছে 
বপরীত্য। দুইটি বিপরীত ভাব যেমন প্রেম ও হিংস| পাশাপাশি 
রাখিয়া ইহার প্রকাশ za) "অভিসার কবিতায় সন্ন্যাসী প্রাচীর- 
তলের ধুলিতে সুপ্ত, সেই সমর 'যৌবনমদমত্তা' নগরীর abla নূৃপুর- 
শিঞ্জিত চরণ সন্ন্যাসীর বুকে বাজিল।১ এইখানে বৈপরীত্যের দৃষ্টান্ত | 
একদিকে ত্যাগের রূপ, অন্যদিকে ভোগের । এই কবিতা হইতেই 
দ্বিতীয় দৃষ্টান্ত পাওয়া যায়, যখন দেখি সেই নটী পুরপরিখার বাহিরে 
পরিত্যক্তা, তাহার aay মারীগুটিকায় আচ্ছন্ন। তখনই প্রথম ছবির 
সহিত দ্বিতীয় ছবি মিলাইয়া লইতে মন যায় এবং দারুণ বৈপরীত্যের 

আঘাত পাই। কবি অনেক সময় একটি লাইনেই এই বৈপরীত্য 

ধরিয়া দেন ; যেমন ‘শা-জাহান’ কবিতায়-_ 

একবিন্দু নয়নের জল 
কালের কপোলতলে শুভ্ৰ TERA 

এ তাঙন্গমইল। 
এখানে যেন অনন্তের পটভূমিকায় দেখি একটি ক্ষুদ্ৰ অশ্রবিন্দু। নাটকে 
এই বৈপরীত্য পাশাপাশি দুই রকম চরিত্র চিত্রণ দ্বারা হইয়। থাকে-- 
একটি হয়তে| সরলচেতা৷ ওথেলো, অন্যটি কুটিল ইয়াগো। বৈচিত্র্য- 
সৃষ্টির তৃতীয় উপায় ছন্দ। ছন্দ দিয়! ধ্বনিগুলি একটি বিশেষ নিয়মান- 

সারে মাপ বা তাল রাখিয়া পরিবতিত হয়। 
এখন এক্যস্থাপনের উপায়গুলি আলোচনা করা বাক। প্রথমত 
বিভিন্ন ভাবের মধ্যে কোনে! একটিমাত্র ভাবের উপর জোর দিয়া অর্থাৎ 
তাহাকে মুখ্যভাবে প্রকাশ sha এক্যস্থাপনা করা যায়। যেমন 
শা-জাহান” কবিতায় জীবনের ক্ষণস্থারিতা এবং সম্পূৰ্ণ ত্যাগের ভাব 
লইয়| পৃথিবী হইতে বিদার লওয়াই মুগ্যভাব এবং সেইটিকেই বিশেষ 
ভাবে প্রকাশ করা হইয়াছে। অন্যান্য ভাবগুলি, যেমন শা-জাহানের 
প্রেম, ভগ্নপ্রাসাদের শূহ্যতা ইত্যাদিকে গৌণ করা হইয়াছে; ‘চাণক্য’ - 
নাটকে বেমন প্রতিহিংসার ভাবকেই প্রধান করা হইয়াছে এবং সেই 
ভাবটিই প্রাণে বেশি করিয়া বাজে । চরিত্রগুলির মধ্যে চাণক্য__ যিনি 
নাটকের নায়ক-- চোখের সন্মুখে ফুটিয়| ওঠেন । এক্যস্থাপনের দ্বিতীয় 
পথ হইতেছে এঁকতান BE করা। রচনার মধ্যে এমন-একটি: 
আবহাওয়া স্থগ্টি করিতে হইবে যাহা দ্বারা সমস্ত বৈচিত্র্যই একটি 
সংগতিতে মিশে । ইহা শব্দের চয়ন এবং ধ্বনিবিন্তাসের উপর নির্ভর' 
করে। ভূতের গল্পে যেমন আবহাওয়াকে ভূতুড়ে করিয়া দেওয়া হয় এবং 

কোনো বীররসের কাব্যে যেমন তলোয়ারের ঝংকার শোনা যায়। 
ভারমমতা এক্যস্থাপনের we উপায়। ভাবগুলির মধ্যে সামঞ্জস্ত 
রাখিতে হইবে, যেমন ছবির বিষয়বস্তুর ছুইদিকে ওজন সমান রাখিতে 
হয়। 
উল্লিখিত প্রণালীতে কবি ভাবপ্ৰকাশে সমর্থ হন এবং ইহাদের 
স্কট সাধনে তাহার রচনায় সৌন্দযস্থষ্টি সার্থক হয়। কবিতায় ভাষার 
অলংকারের প্রয়োজন হয় ভাবকে প্রকাশ করিবার জন্যই, ইহা মিথ্যা 
আড়ম্বর নহে। উপমা ও রূপকের ব্যবহার গণ্যে বিশেষ হয় না, কারণ 
সেখানে অর্থ লইয়াই আমাদের কারবার। কাব্য ভাবপ্রকাশেরই 
সাধনা, তাহা সাধারণ আভিধানিক গদ্যের ভাবায় ফোটে না; ছন্দ 
মিল ধ্বনি ব্যতীত অলংকারের সাহায্যও প্রয়োজন হয়। সন্ধ্যার রূপ 
দেখিয়া মনে যে ভাব আসে তাহা কি কোনো মনস্তত্ববিদের ভাষায় 
পাইব, যেমন পাইয়াছি এই কবিতায়__ 
নামে zal Senta) ফোনার-আচল-খসা 
হাতে দীপশিখা__ ‘ 
দিনের কল্লোল-'পর . টানি দিল বিলিঘর 
ঘন যবনিক| । 
এবং ক্লান্তির ভাবটুকুর প্রকাশ হইয়াছে উপমার সাহায্যে 
ক্লান্তি টানে অঙ্গ মম. প্রিয়ার মিনতি সম 
আবার অনাবশ্যক উদ্দেশ্যহীন ঘোরাফেরা যে উদাস বৈরাগ্যের ভাব, 
উজ্জল উপমার সাহায্যে কত সহজেই তাহা! প্রকাশ হইয়াছে__ 
আমি শরৎশেষের মেঘের মতো 
তোমার গ্রগন-কৌণে 
সদাই ফিরি অকারণে । 

কাব্যে কোনো! বস্তুর হুবহু বর্ণনা করার প্রয়োজন নাই । সেই বস্তটির 
সহিত মানবহৃদরের সংযোগটিকে প্রকাশ কর] অর্থাৎ সেই বস্তটির ছায়া 
মান্গষের ভাবরাজ্যে কিভাবে পড়ে তাহা প্রকাশ করাই কাব্যের উদ্দেশ্য 
স্থতরাং কাব্যে তাহার বৰ্ণনা করিতে হইলে অর্থাৎ ভাবটিকে ফুটাইয়! 
তুলিতে হইলে ভাবমর ভাষার প্রয়োজন হয়। ইহা বিজ্ঞানের অর্থপ্রধান 
আবেগহীন নৈর্ব্যক্তিক ভাষার দ্বার! সম্ভব হয় ন৷ ৷ কাব্যে এমন অনেক 
বস্তু ব| জীবের অবতারণা কর! হয় যাহা নিছক কাল্পনিক ৷ কাল্পনিক 
বলিয়া যে এগুলি অর্থহীন তাহা নহে, কারণ বাস্তব জগতের সত্যবৰ্ণন| 
করা কাব্যের কাধ নহে, ভাবজগতের প্রকাশই কাব্যের কাব; এবং 
ভাবজগতে এইসব কাল্পনিক বস্তু বা জীব সত্য এবং তাহাদের অস্তিত্ব 
অন্থভূতিতে | এইরূপে রূপকথার রাজ্য ও তাহার রাজারানী 
শিল্পরচনায় সত্য ও সজীব। নানা দেবদেবী ও অদ্ভুত জীবনকল-_ যেমন 
রাক্ষস ও গন্ধরব-কিন্নরদল__ কাব্যে বাস্তব ও বাস্তব জগতের প্রাণীদের 
মৃতোই'আদরণীয়। কবি যখন বলেন-_ 

দক্ষিণসমুদ্রপারে, তোমার প্রানাদদ্বারে 
হে জাগ্রত রানী 

তখন সত্যই মনে হয় বহুদূরের সাগর পারাইয়া এমন কোনো! অপরূপ 
প্রাসাদ আছে যেখানে কাব্যরাজ্যের অধিষ্ঠাত্ৰী কাব্যলক্ষ্মী বাস করেন। 
এই কঠোর! স্বামিনী ক্লান্তি a বিশ্রাম জানেন ন! এবং অসময়ে অবসন্ন 
কবিকে প্রেরণার বার্তা পাঠান 1 


১৬. চিত্রকলা ও তাহার প্রকশিপদ্ধতি 


আমাদের শাস্ত্রে বলে, একই বহু হইলেন ও এইরূপে সৃষ্টি সম্ভব 
হইল। সেইজন্য প্রথমেই রূপ আপনার বহু বৈচিত্র্য লইয়া আমাদের 


চিত্রকলা ও তাহার প্রকাশপদ্ধতি ৩৫ 


চোখে পড়ে। আমাদের শিল্পশাস্ত্ৰে বলে ছবির ছয় অঙ্গ, যথা, রূপভেদ 
প্রমাণ ভাব লাবণ্য সাদৃশ্য এবং বণিকাভঙ্গ। 


ভেদ লইয়া ছবি শুরু। এই ভেদ বা বৈচিত্র্য প্রধানত চিনের 


বিষয়বস্তুর মূলভাবটির আশেপাশে আরও কয়েকটি বিভিন্নপ্রকার ভাব 
সন্নিবিষ্ট করিয়! প্রকাশ করা হয়। যেমন অবনীন্দ্রনাথের “তাজ-নির্মাণ- 
স্বপ্ন’ চিত্রে সম্রাট শা-জাহানের ধ্যানমগ্ন শান্ত মুখচ্ছবিটিই এ চিত্রের 
ষূলভাব; কিন্তু আকাশে ate প্রদোষালৌকের পাশে একফালি শুভ্ৰ 
চন্দ্ৰকলা ও নীচে যমুনার নীলজল চুম্বন করিয়া একটি অশ্রবিন্দুর মৃত 
মৰ্মর তাজ-_ এইসব বিভিন্নভাবগুলিও সন্নিবিষ্ট হইয়া ছবিকে আরও 
আকর্ষণীয় করিয়াছে ৷ মাইকেল এঞ্জেলোর “লা-পিয়েটা” চিত্রেও এইরূপ 
বিভিন্ন মুখে বিভিন্ন ভাব সন্নিবেশের দৃষ্টান্ত বিদ্যমান । নাটকে এই বৈচিত্র্য 
বিচ্ছেদ-দৃশ্ঠের পটের পর মিলনের দৃখ্যপটের অবতারণা করিয়া আরও 
ভালোভাবে বোঝানো যায় । চিত্রে এই ভেদ ছন্দ এবং আলোছায়া 
- বা রেখা-সমাবেশের বৈপরীত্য দিয়াও দেখানো হয়। নানারীতির রেখা! 
আছে, তন্মধ্যে সরল ও বক্র রেখাই প্রধান। বিভিন্ন রীতির রেখায় 
বিভিন্ন ভাব জাগায়। গাছের কাগুটি সরলরেখায় নিমিত, কিন্তু উপরের 
পত্রপুষ্পের মুকুটটি বক্র রেখায় রচিত। এইখানে প্রকৃতির রূপে রেখা- 
সমাবেশের বৈপরীত্য দেখি । চিত্রে এই রেখা-সমাঁবেশের রীতি চিত্রকর 
নিজে উদ্ভাবন করেন, কারণ রেখা-সমাবেশ চিত্ররচনার প্রধান বস্তু । 
সরলরেখা ও বাকারেখার মধ্যে একটা প্রাতগত বিবাদের সম্পর্ক আছে 
এবং এই বিবাঁদ-রদ অবলম্বন করিয়া একজাতীয় রেখা অন্তজাতীয় 
রেখার পোষকতা করে, যেমন বাকারেখার পাশে সরলরেখা অধিকতর 
aq মনে হয়। আলংকারিক, রীতির নক্‌শীতে বাকারেখা একেবারে 
বাদ দিয়া নিছক সরলরেখার আশ্রয়ে চিত্ররচনা করা যায়। চীন ও 

জাপানের চিত্রে রেখা-কল্পনার যথাযথত| বিশেষভাবে বিদ্যমান! 
আলোছায়ার বৈপরীত্যও রেখাকে আশ্রয় করিয়া রচিত হয়। ছবিতে 
ছন্দলীলার We রেখার কাজ। চিত্রে ছন্দের গতিলীলা প্রত্যক্ষভাবে 
দেখানো সম্ভব নহে, কারণ চিত্রের বিষয়বস্তু নড়িতে পারে না । চিত্রে 
গতি বা ছন্দলীল৷ প্রকাশের একমাত্র উপায় বাকারেখা-সমষ্টির আশ্রয় 
গ্রহণ ৷ পন্মমূণালের নমনীয় আকাবাকা রেখায় ছন্দ আছে। 
বাকারেখার প্রত্যেক বাকে একটা নির্দিষ্ট সংযত ভঙ্গি থাকে । এই 
সংযমই ছন্দের প্রাণ। চিত্রে রেখার নানা ভঙ্গির গতি একটা নিয়ম 
সংযম বা যতির নিগড়ে বাধিতে পারিলে Sage রেখার মালা ছন্দে 
নৃত্য করিয়া ওঠে। রেখার স্থান চিত্রে খুব বড়, কারণ রেখা দ্বারাই 
চিত্রে বৈচিত্র্য এবং ছন্দলীলার eR হয়। প্রত্যেক রেখার নিজস্ব একটি 
অর্থ আছে, কারণ রেখা হইতেই অক্ষরের ও রূপের স্থষ্ি। বৃত্তরেখায় 
আমরা পরিপূর্ণতার আভাস পাই, সরলরেখা উন্নতভাব জাগায়। 
বাস্তবিক রেখার গঠনরীতির উপর চিত্রের ভাব বহুলাংশে নির্ভর করে। 
“কিউবিস্ট শিল্পীগোষ্ঠী চতুক্ষোণ ও ত্ৰিকোণ খণ্ডের রেখা-মমাবেশে এক 
অভিনব চিত্ররচনা-পদ্ধতি গ্রহণ করিয়াছেন | 

ছবিতে এই ভেদ বা বৈচিত্রের নেই পরিমাণ (প্রমাণ) বা ভারসাম্য 
যমক করিয়া রাখিতে হইবে। আপনাতেই সীমার সার্থকতা নাই, 
সুন্দরের জন্যই সীমা এইকথা ছবিতে জানাইতে হইবে। সত্য ও 
সুন্দরের একই ধর্ম_ একদিকে তাহা রূপের বিশিষ্টতায় চারিদিক হইতে 
পৃথক ও আপনার মধ্যে বিচিত্র, আর-একদিকে তাহা পরিমাণ বা 
সামগরস্তের স্থ্বমায় চারিদিকের সহিত ও আপনার মধ্যে সুন্দর সংগতিতে 
মিলিত। এই ভারসাম্য ছারা চিত্রের বিভিন্ন বিচিত্র ভাব সত্বেও মূল 
একটি ভাবকেই মুখ্য করিয়া তোলা যায়। কোনো ছবিতে রেখা বা বস্তু 

-সমাঁবেশের বাহুল্যে চিত্রবস্ত যখন একদিকে ঝুঁকিয়া যায় তখন তাহাকে 
ওজনে সমান করিবার জন্য অন্যদিকে কোনো নৃতন বস্তুর সমাবেশ করিতে 
হয়। এই ভারসমতা রচনা-রীতির আসল কথা। ইউরোপীয় চিত্রে 
এই ভারপাম্য কোনো বিপরীত আকর্ষণের সামগ্রী চিত্রিত করিয়া 
দেখানে। হয়, যেমন বন্টিচেল্ির “ভেনানের জন্ম’ চিত্রে বিষয়বস্তুর 
ডান দিকের দেবকন্াটির ভঙ্গি প্রায় স্থির কিন্ত বাম দিকের দেবকন্যাটির 
ছন্দচঞ্চল ভঙ্গি আমাদের মনোযোগ আকর্ষণ করিয়া ডানদিকের বস্তু- 
গুলিকেও Sha একঘেয়েমি প্রকাশ হইতে ,বাচাইতেছে। চীন ও 
জাপান দেশের চিত্রে এই ভারসাম্য শূন্যস্থান রাখিয়াও বা অপর 
কোনো বিপরীত আকর্ষণের বস্তু চিত্রিত না করিয়াও চমৎকার কৌশলে 
রক্ষা কর| হয়, যেমন, কোরিনের ‘মান্য ও সারস চিত্রে পটের চিত্রিত 
অংশের উপর প্রায় অর্ধেক স্থানের শৃন্যতাকে পাশের দিকে কেবলমাত্র 
একটি সারগাথা অক্ষরের লম্বা মাল! দিয়া মানুষটির প্রকাণ্ড মাথা ও 
অবয়বের ভারসাম্যে ও যথাযোগ্য ওজনে টানিয়া রাখা হইয়াছে। 

চিত্রে আলো ও ছায়া ঠিক সমান ওজনে ভাগ হয় না, অর্থাৎ 
যদি কোনে| বিশেষ মাপের আলোকের পাষাণ ভাঙিতে হয় তাহা হইলে 


. ও পরিমাণের অধিক ছায়ার সংস্থাপন করিলে তবে ভারসাম্য রক্ষিত 


হয়। যেমন, টিশিয়ানের “লা-ভিগানা" চিত্রে যতখানি অংশ আলোকে 
উজ্জ্বল তাহার প্রায় তিনগুণ বেশি অংশ ছায়ায় নিমগ্ন করিয়। তবে 
চিত্রকর ভারসমতা রক্ষা করিতে বা আলো ও ছায়ার পাষাণ ভাঙিতে 
পারিয়াছেন। এই আলোছায়ার বৈপরীত্যকে chiaroscuro বলা হয় | 

ছবির মধ্যে Gay আনিতে ভারসাম্য ব্যতীত ভাব ও সাদৃশ্যের 
সহায়তাও প্রয়োজন। প্রত্যেক চিত্রেরই উদ্ভব হয় কোনো-একটি 
ভাব বা অনুভূতি হইতে যাহা শিল্পীর মনে প্রকাশের তাগিদ লইয়া 


৩৮ সৌন্দ্ষ-দর্শন 
আসে ও বূপস্থষ্টিতে প্রবৃত্ত করে | এই প্রকাশ বা সৌন্দর্যরসের অনুভূতি 
না জাগিলে fare? fate: বে ভাবটিকে চিত্রকর রূপ দিতে 
চাহিতেছেন, প্রেরণা গভীর ও উপলব্ধি-শক্তি বলিষ্ঠ হইলে একটি 
রেখাপাত are চিত্রে তাহার অখণ্ড এঁক্য ও বিশিষ্টতা ফুটিত্ব৷ ওঠে । 
কবিতায়ও একটি-দুটি ছত্ৰে ভাবটি কি অপরূপ ভাবেই ফুটিয়া ওঠে; 
যেমন বৈশাখের বর্ণনায় 
দীপ্তচ্ষু হে শীর্ণ সন্ন্যাসী 
পন্মামনে বন আদি রক্তনেত্র তুলিয়| ললাটে । 

চীন-জাপানের চিত্রে স্বর রেখাপাতেই ভাব ফুটানোর সুন্দর দৃষ্টান্ত 
বিদ্যমান৷ চিত্রের মূল্য তাহার প্রকাশভদ্দির লাবণ্য ও যথাযোগ্যতার 
উপর নিরূপিত হয়। চিত্রকরের স্বাতন্ত্য ও বৈশিষ্ট্য প্রকাশভপ্দির 
উপরই নির্ভর করে। ছবি যখন দেখি, আমরা ছবিটির অর্থ বা 
ভাবটিকেই জানিতে চাই। সেইজন্য ভাবপ্রকাশ অন্দর ও যথার্থ 
হইলে ছবি সার্থক হয়। 

ছবিতে Gay আনিবার তৃতীয় ও বিশেষ উপায় ATED | সাদৃশ্ের 
ছুই দিক-- একটি বাহিরের, একটি ভিতরের । উভয়েরই প্রয়োজন 
আছে। ইউরোপীয় শিল্পীরা তাহাদের রচনায় বাস্তববাদিতার চূড়ান্ত . 
সাধনা করিয়াছেন। তাহাদের চিত্রে ভারসমতা, কাঠামো-বীতি, 
আপেক্ষিক পরিমাণ, ঘনত্ব ও পরিপ্রেক্ষিত_ সবই প্রক্লতির 
অন্গকরণের চরম উৎকর্ষ লাভ করিয়াছে । এই সাদৃশ্য আনয়ন 
বিশেষ পর্যবেক্ষণের ফল, এবং ভারতীয় শিল্পে ইহার প্রয়োগ 
দেখা যায় না তাহা নহে; যেমন, কমল-নয়ন, সিংহকটি, গোমুখ সদৃশ 
পৃষ্ঠদেশ, বান্ধুলী-৪& ইত্যাদি আমাদের দেশের শিল্পে মানবদেহের 
আদর্শ অনপ্রত্যক্গ বলিয়| ধর! হইয়াছে । তবে এগুলিকে ঠিক বাস্তবানগ- 


চিত্রকলা ও তাহার প্রকাশপদ্ধতি ৩৯ 


সরণ বলা যায় না, বরং এই উপমাগুলি দ্বারাই পূর্বদেশীয় শিল্পস্থষ্টিতে 
অপরূপ কল্পনাশক্তির পরিচয় পাই যাহা না থাকিলে শিল্পীর রূপস্থষ্টি 
ব্যৰ্থ। পূর্বে বলিয়াছি সাদৃশ্য ছুই রকম__ এক বাহিরের, অন্যটি 
ভিতরের; একটি রূপের সহিত রূপের সাদৃশ্য, অন্যটি ভাবের সহিত 
রূপের সাদৃশ্য । বিচার করিলে দেখ! বায়, এই সাদৃশ্য বন্তঘেষা ও 
প্ররুতির নিছক প্রতিলিপি হইলে শেষপর্যন্ত আমাদের মনকে পরিতৃপ্ত 
করিতে পারে না; কারণ শিল্পীর মনের ছবিটি প্রধানত রেখার ছবি 
নহে, তাহা রসের ছবি; তাহার মধ্যে এমন-একটি অনিৰ্বচনীয়তা আছে 
যাহা সংসারের বস্ততান্ত্িক প্রত্যহের চোখ দিয়া আমরা প্রকৃতিতে সব 
সময় দেখি all ছবি দেখিবার সময় কিন্তু অনুভূতির মনটি লইয়াই 
_ আসি এবং শিল্পীর অন্তরের সেই অমুতরসের ভাবচ্ছবিকে তাহার রচনায় 
প্রধানত দৃশ্যমান দেখিলে তবেই তৃপ্ত হই। এই তৃপ্তি রসের সহিত 
রূপের সাদৃশ্য দেখিয়া যাহা অন্তরের সহিত বাহিরকে মিলিত করে, 
যাহা অনৃশ্টকে দৃশ্যে প্রতিফলিত করে এবং এই রসের সহিত রূপের 
APIS শিল্পীর স্থষ্টিকে সার্থক সুন্দর ও প্রাণবান করে। 
এক সময় ইউরোপীয় শিল্পীরা প্ররুতির হুবহু অস্থকরণের দিকে 
ঝুঁকিয়াছিলেন। সেই ঝৌকের প্রতিক্রিয়া এখন বাস্তবকে অস্বীকার 
করিতে চাহিতেছে। ইহা ঠিক নহে, কারণ ছুইয়েরই আবশ্যক আছে। 
সমস্ত বাস্তব অনুবঙ্গ বাদ দিলে মানুষের ইন্দরিয়গুলি নিক্রিয় হইয়া থাকে, 
তখন মনও স্বাভাবিক ভাবে চিন্তা করিতে পারে না। তবে শিল্পী 
কখনও সম্পূর্ণভাবে প্রক্লতিবাদী হইতে পারেন না, কারণ মনের স্পৰ্শ 
দ্বারা রূপান্তরিত প্রকৃতির রূপকেই মানুষ প্রকাশ করিতে ও দেখিতে 
চায়। শিল্পী নিখিল-মানব-হৃদয়ের গোপন ভাবটিকে কোনো-এক 
মুহূর্তের প্রেরণায় তাহার সাধনার ফল স্বরূপ প্রকৃতির রূপে উপলব্ধি 


৪০ j সৌনর্ষ-দর্শন 
করেন। এই উপলব্ধিকেই শিল্পী রূপ দেন এবং সাদৃশ্য এখানেই সার্থক 
হইয়া শিল্পরচনাকেই মান্ষের মনে নিত্য-আসন দেয়। 

এইবার বণিকাভন্ব । সংগীতে যেমন সাতটি স্থর ও বহু শ্ৰুতি আছে 
সেইরূপ চিত্রশিন্নের ভাবাতেও সাতট সুরের অনুরূপ সাতটি মুল 
বর্ণ আছে, বথা__ বেগুনি, তুতে, নীল, সবুজ, হরিৎ, কমলা ও লাল । 
এই সাতরঙের বে-কোনো! দুটি রঙের মধ্যে আরও বিভিন্ন ওজনের 
রঙের রেশ বা বর্ণাভান আছে। এইগুনির সাহায্যে শিল্পী তাহার 
বক্তব্য ছবিতে বলেন। ওঁ সাতটি রঙকে চিত্রভাবার 'স্বরবর্ণ বলা বায়। 
প্রকাশ করিবার একটি বিশেষ ক্ষমতা আছে রঙের। বিভিন্ন রঙ বিভিন্ন 
বস্তুর প্রতীক হিনাবে ব্যবহৃত হয় এবং রঙগুলির ভাবপ্রকাশ ব্যতীত 
আরও গভীর অর্থ আছে যাহা etal আমাদের বিভিন্ন দেবদেবীর 
রূপে বর্ণভেদ কল্পনা করা হইয়াছে। se নীলবর্ণ, কারণ তাহাকে 
অখিল-্রহ্ষাগু-ব্যাপ্ত অনাদি অনন্ত পরমপুরুষ বলিয়া জানি। জ্ঞান 
a8 বীর অধিষ্ঠাত্ৰী দেবী সরম্বতীকে শুভ্র কমলাসনে শুভ্রনিরপ্ধন- 
মুতিতে কল্পনা করি। আমাদের জাতীয়পতাকার তিনটি বর্ণই বিশেষ 
বিশেষ ভাব বা আদর্শের প্রতীক ।. রঙের একটি প্রভাবশক্তি আছে, 
যেমন, লাল রঙ উত্তেজক, ইহা শক্তি সৌভাগ্য ও অন্থরাগের চিহ্ন ; হরিৎ 
আনন্দের ; এবং সবুজ নবীনতাপ্রকাশক ইত্যাদি । বিজ্ঞান বর্ণ সম্বন্ধে 
নানা তত্ব আবিষ্কার করিয়াছে; তাহার মধ্যে একটি এই বে, মানুষ 
বস্তুর রূপ বুঝিবার বহু আগে বর্ণের শক্তি অহ্লভব করে।. কবিতায় যেমন 
হর, ছবিতে তেমনি রঙ আমাদের নৃতন ভাবে ও রসে প্লাবিত করে। 
রেখাচিত্রে আমাদের বুদ্ধি আনন্দ পায়, রঙ কিন্ত আমাদের ভাঁবরাজ্যে 
গিয়া করাঘাত. করে। সাতটি বর্ণের মধ্যে লাল হরিৎ ও নীল_ এই 
তিনটিকে মূল বা শুদ্ধ বর্ণ বলে। বর্ণের সমারোহ, শিল্পীর রেখাচিত্রের 


ভাস্কৰ্য ও সংগীত ৪১ 


সবাঙ্গ এশর্যভূষিত করে। চিত্র তখন এক নৃতন ভাবেতে উজ্জীবিত হয়। 
সংগীতশান্ত্বের বাদী-বিবাদীর স্থরের মত বিভিন্ন বর্ণের মধ্যেও বাদী- 
বিবাদীর সম্পর্ক আছে; এই বৈপরীত্যের যথোপযুক্ত ব্যবহারে চিত্রকর 
অভিনব ভাবের we করেন। ইউরোপীয় শিল্পীরা বৰ্ণসংযোজনায় 
অদ্ভুত ইন্দ্ৰজালের we করিয়াছেন। বর্ণের এই একতান-রচনা করা 
চিত্রশিল্পের একটি দুরূহ কৌশল । রেখা জিনিসটি স্থনি্দিষ্ট এবং বর্ণ 
নির্দি্-অনির্দিষ্টের সেতু | 

উপসংহারে এই কথাই বলা যায় যে, সকল প্রকৃত আর্টেই একটি 
বাহিরের ও একটি চিত্তের উপকরণ থাকা চাই অর্থাৎ একটি 
রূপ, অপরটি ভাব। এই উপকরণকে সংবম দ্বারা বাধিয়া গড়িতে হয়, 
বাহিরের বাধন পরিমাণ, ভিতরের বাধন লাবণ্য । তার পর এই ভিতর 
ও বাহিরকে মিলাইতে হইবে সাদৃশ্যের জন্য । কিসের সঙ্গে সাদৃশ্য? 
রবীন্দ্রনাথ বলিয়াছেন, “এই সাদৃশ্য হইবে ধ্যানরূপের সহিত কল্পরূপের।” 
তার পর এই সাদৃখ্যকে ব্যঞ্জনার রঙে রাঙাইতে পারিলে তবেই যথাৰ্থ 
আনন্দরূপের প্রকাশ হইয়া শিল্পের সৌন্দ্যস্ষ্টি সার্থক হইবে। 


১৭. ভাস্কৰ্য ও সংগীত 

চিত্র-আলোচনার পর এইবার ভাস্কর্য ও সংগীত সম্বন্ধে কিছু বলিবার 
আছে। ভাস্কৰ্য তিন মানের শিল্প-_ রেখা, নানা পরিসরের মুখ বা ক্ষেত্র, 
এবং আলো ও ছায়ার অবকাশ ৷ সমতল ক্ষেত্রের বুকে নানা আরুতির 
গহ্বর কাটিয়া নানা পরিসরের আলোকপাত করিয়া ভাস্কর তাহার 
কল্পিত মুতিকে ফুটাইয়| তুলেন। রেখা ছারা ভাস্কর তাহার কল্পিত 
রূপের সীমা, দৈৰ্ঘ্য, প্ৰস্থ ও গভীরতা নির্ধারণ করেন । কাঠ বা পাথরের 
খণ্ড হইতে এইরূপে খোদাই করিয়া afer আদল বাহির করিতে 

শিল্পীর বহুদিন লাগে; ততদিন তাঁহার মানস-গ্রতিমাকে শিল্পী মনের 
মধ্যে জাগ্রত রাখেন__ বেন বাহিরের অনাবশ্তক অংশ দ্বারা লুক্কায়িত 
প্রতিমাটির আবরণ শিল্পী ধীরেধীরে মোচন করিতেছেন। 

রেখাবর্ণের চিত্র অপেক্ষা ভাস্করের গঠিত মুক্তির মায়া অধিকতর 
বাস্তব, কারণ ইহাতে আমর! সত্যবস্তর অনুরূপ অনুভূতি লাভ করি। 
ভাঙ্করের রূপ-কল্পনার বিচার তাহার রেখাসমা্টর একতানের উপর এবং 
তাহার নানা পরিসরের ভারসংগতির উপর নির্ভর করে। চিত্র অপেক্ষা 
ভাস্কৰ্ধে রেখার মূল্য আরও বেশি, কারণ বিভিন্ন সময়ের বিভিন্ন ছন্দের 
আলোকপাতে মুতির উপর রেখার তারতম্য ঘটে। প্রাচীনকালে গ্রীনে 
ও রোমে মৃতিতে বর্ণ যোজনার রীতি ছিল। ভারতে মাটির দেবদেবীর 
প্রতিমায় এখনও বর্ণ সংযুক্ত হয়। বৰ্ণযোজনার প্রথা রহিত হইয়া 
মৃতিশিল্প রেখা ও আলোক -পাতের দুইটি মাত্র সাধনে সীমবদ্ধ হইয়াছে। 
পাথরের উপর পর্ব ও মহ্ণ ভাব ফুটাইয়া ভাস্কর মৃতিশিল্লেও বিপরীত 
ও বিবাদী রসের ঘাত-গ্রতিঘাতে অভিনব ভাব ফুটাইয়াছেন। ভারতে 
পহলবযুগের কয়েকটি খোদিত প্রস্তরফলকে ইহার উৎকৃষ্ট দৃষ্টান্ত আছে। 
ভাস্কৰ্যেও ছন্দরচনা একটি অপরিহার্য উপাদান ও সাধন। রেখা রচনা 
ও সংস্থানের মধ্যে তাহার প্রকাশ | সাটীস্তুপে এই ছন্দলীলার নিপুণ 
উদাহরণ দেখা যায়। 

ভাস্কবশিল্লে আর-একটি বিশিষ্ট রদপ্রকাশের স্থযোগ আছে_ ইহা 
স্থির রস বা শান্ত রন; ইহার সুন্দর দৃষ্টান্ত ভারতের ‘প্ৰজ্ঞাপারমিতা’ । 
নিশ্চল পাষাণে গতির চঞ্চলতা ফুটানো স্থির রস ফুটানো অপেক্ষা 
কঠিন। ইহার হুন্দর নিদর্শন মাইরনের ‘চক্ৰ-নিক্ষেপকাৰী’ মৃতিতে। 
এই গতিশীল মৃত্রি বেগ-ধারণের সার্থক মুহর্তটি নিপুণ কৌশলে 
ধরা হইয়াছে। গতি ও স্থিতি ছুটি আপেক্ষিক বস্তু। গতির তুঙ্গ 

অবস্থায় ক্ষণিকের স্থিতি দেখা যায়, যেমন, সমুদ্রের ঢেউটি ভাডিয়া 
গড়িবার পূর্বমুহূর্তে ক্ষণেক স্থির হইয়া দাড়ায়। ইহা নিশ্চলতা নহে, 
দুইটি শক্তির বিরোধের মধ্যে সাময়িক গতিহীনতা। এই গতির মধ্যে 
স্থিতির অতি সুন্দর দৃষ্টান্ত ভারতীয় ভাস্করের অপূর্ব কল্পনা ‘নটরাজ’- 
মৃতি। 

পশ্চিমদেশে ভাস্কর্যের ধারণা আদর্শ মানবদেহ আশ্রয় করিয়া অত্যন্ত 
উৎকর্ষ লাভ করিয়াছিল। কিন্তু সকল Pata উদ্দেশ্য অনুযায়ী 
ভাস্কধেও স্বাধীন কল্পনার অবকাশ আবশ্তক। এই অবাধ অপরূপ 
কল্পনা Stack ‘নরসিংহ’ ‘সেকমেটের’ ‘যালী’ প্রভৃতি মূতিতে সৌন্দর্যের 
অভিনব ভাব প্রকাশ করিতেছে। 

কানে শোনার পথে শব্দ ও সুরের ভাষায় পার্থক্য আছে। কথা 
বুদ্ধিগম্য সকল ভাবকে প্রকাশ করে, কিন্তু স্থর অনির্বচনীয়ের সংবাদ 
আনিয়| অনুভূতির তন্ত্ৰীকে আকুল করে | সৌনর্ধের সাধনায় বা ভাব- 
প্রকাশের সার্থকতায় সংগীতের স্থানই প্রধান, কারণ বাণীর সহিত স্থর 
সংযুক্ত হইয়া গান অপূর্ব প্রাণৈশ্বৰ্ষে মণ্ডিত হইয়াছে। রবীন্দ্রনাথ 
বলিয়াছেন, “চিত্র ভাবকে আকার দেয় এবং সংগীত ভাবকে গতিদান 
করে।” অর্থবিশ্লেষ করিয়া দেখিলে যে কথাটা যৎসামান্য, সংগীতের 
দ্বারা তাহা অসামান্য হইয়া ওঠে, কারণ কথার মধ্যে বেদনা সংগীতই 
সঞ্চার করিয়। দেয়। সুরের ও কথার ভিত্তিগত প্রভেদ এই যে, কথার. 
বিশেষ প্রকাশ ভাবে। প্রতিভাশালী কৰি কবিতার ছন্দে এবং বসাত্মক 
ভাব্ঘন শব্দের জাল পাতিয়া মানবহৃদয়ের অনেক TH ভাবাহভূতিকেই 
বন্দী করিতে পারেন, কিন্তু মানুষের অন্তরলোকের অনির্বচনীয়কে 
প্রকাশ করিতে সক্ষম একমাত্র হুর ॥ প্রচণ্ড শারীরিক ক্লেশের বেদনা- 
বোধেও আমরা যে আর্তনাদ করি তাহাঁও শব্দের সহিত সুর সংযুক্ত 

করিয়া প্রকাশ হয়। কথার আবেদন ও স্থরের নিবেদনের মধ্যে একটা 
দোটানার ভাব থাকিয়া যায়। হিন্দী ক্লাপিকাল গানে যেখানে কথাবস্ত 
অপেক্ষাকৃত কম, VI সেখানে আপনাকে কতকটা স্বাধীন ভাবে বিস্তার 
করে। 

সকল প্রকৃত আটে সোন্দ্যহ্থষ্টির যে রীতি, তাহাই সংগীত-বিল্প 
সম্বন্ধেও খাটে। চিত্রশিল্পের সাতটি বর্ণের ন্যায় সংগীতের সাতটি স্ম্র 
ও এক cil আঠাশটি শ্ৰুতি বা স্থরাভাস একটি বিশেষ নিয়ম বা 
সংবমে বাধা পড়িয়া ভাব স্থষ্টি করে। তিনটি গ্রামে উদার! মুদীরা 
ও তারায় স্থরশ্রুতির আঘাত অনির্বচনীয় লোকের দুয়ার খুলিয়া দেয়। 
কাব্য ও চিত্রের মত হুরেরও ব্যগ্জনা ও অলংকার প্রভৃতি আছে। 
নানা বিচিত্র পদ্ণার পথে ঘুরিতে ঘুরিতে সকল aq একটি সংগতিতে 
লয় পায়। নানা স্থর নানা ভাব-উদ্দীপক ও বিভিন্ন সময়ে বিভিন্ন 
সুরের সাধনার রীতি শিল্পশান্ত্রে দেখা যায়। 

মোটামুটিভাবে সংগীতের বিচার করিলে দেখা বায়, ইহার উপকরণ 
প্রধানত ধ্বনি মাত্র, যাহা অতি লঘু এবং সরাসরি বা অপরোক্ষ- 
ভাবে ভাবপ্রকাশ করে। কাব্যে কথার ধ্বনিগুলি কাজে লাগে বটে, 
কিন্ত অর্থের মধ্য দিয়াও ভাবের প্রকাশ আবশ্যক, স্থৃতরাং সেখানে 
ভাবপ্রকাশই পরোক্ষভাবে হয়। পক্ষান্তরে সংগীতে ইহা অপরোক্ষভাবে 
হয়। দার্শনিক শোপেনহাওয়ার বলেন, শিল্পের মধ্যে সংগীতের স্থান 
সৰ্বোচ্চ । 


১৮. রবীন্দ্রনাথের সোৌন্দৰ্য-দৰ্শন 


আমরা যে দৌন্দয-দর্শন আলোচনা করিতেছি ইহা বর্তমান সময়ের 
সৌন্দর্ধবিদ্গণের অভিমতের সমন্বয় মাত্র। এই দার্শনিকগণের 

অধিকাংশই ইউরোপীয়। তাহারা বলেন, প্রকাশই সৌন্দৰ্বহুষ্টির 
মূলে। ইটালীয় দার্শনিক ক্রোচে এই কথা প্রথম জোর দিয়া বলেন। 
রবীন্দ্রনাথ প্রকাশকে fata প্রথম সত্য বলিয়া মানিয়াছেন, কিন্তু 
উহাকেই শেষ বা একমাত্র সত্য বলিয়| মানিতে প্রস্তুত হন নাই। 
রবীন্দ্রনাথ বলেন, শুধু প্রকাশ হইলেই চলিবে না, কি এবং কতখানি 
প্রকাশ হইল তাহাও বিশেষ বিবেচ্য। তাহার মতে সাহিত্যে 
যে-কোনো ভাবকে ফুটাইয়| তুলিলেই রচনার সাৰ্থকত| হয় না, রচনার 
বিষয় বা ভাবটিকেও, স্ুনির্বাচিত হইতে হইবে__ যাহ! মানুষের যথাযথ 
পরিচয় দেখাইতে পারিবে । পেটুকতা৷ মানুষের মধ্যে বিশেষ ও 
ব্যাপক ভাবে দেখা যায়, তাই বলিয়া কি ইহাকে সাহিত্যে প্রেমভক্তি, 
crenata পংক্তিতে বসানে| যায়? রবীন্দ্রনাথ বলেন, সাহিত্য হুন্দর 
করিতে হইলে ইন্দ্রিয়ের হীনতর বৃত্তি-প্রবৃত্তিকে বর্জন করিয়া মানব- 
স্বভাবের উচ্চতর ধর্ম ও হৃদয়বৃত্তিগুলিকেই 'মৌন্দৰ্যস্ুষ্টির সামগ্রী করিতে 
হইবে। মানুষের পেটুকত| একটি অতি বাস্তব সত্য । কিন্তু সাহিত্যে 
আমরা সত্যকে চাহিতেছি না, মানুষকে চাহিতেছি। নীচ ইন্দ্ৰিয় 
বৃত্তিগুলি মানব্ধর্মে বা মানবেতিহাসে স্থায়ী কোনো আসন পায় নাই 
সুতরাং সাহিত্য-দেহে তাহাদের স্থান দেওয়া মানে মানুষের মিথ্যা বৰ্ণনা 
দেওয়]। 

gem দেখিতেছি, প্রকাশমাত্রকেই সৌন্দর্যের স্থ্টি বলিয়া 
রবীন্দ্রনাথ মনে করেন নাই। তীহার' মতে যথার্থ সৌন্দৰ্য তাহাই 
যাহাতে বিশুদ্ধ আনন্দ পাওয়া বায়, এবং সার্থক সাহিত্যে আমরা এই 
আনন্দই লাভ করি। যে-কোনো ভাব প্রকাশেই সাহিত্যের এই 
আনন্দরূপ আসে না, স্থতরাং সৌন্যহ্থষ্টিতে মহৎ আনন্দ ফুটাইতে 
হইলে ভাবনির্বাচনেও সংযম আবশ্যক | 


৪৬ সৌন্দৰ্য-দৰ্শন 


রবীন্দ্রনাথ আরও বলেন যে, সৌন্দ্য-প্রকাশও সাহিত্যের উদ্দেশ্য 
নহে। মানুষের সহিত বহিঃপ্রকৃতির বে-এক্য তাহাকে প্রকাশ করিয়া 
মানব-অন্তরে বে অনন্ত অনিৰ্বচনীয়তা আছে তাহার সন্ধানও শিল্পস্থট্িতে 
মিলাইতে হইবে। প্ররুতির বহু খণ্ডখণ্ড রূপ আছে, তাহার স্থবম! 
আঘাদের স্থখ দেয় ; কিন্তু এই খণ্ডের স্থযমায় খণ্ড সত্যই প্রকাশ পায়-_ 
সমগ্র সত্য পায় না। এইসব খণ্ডবিভাগ যখন এক হইয়া সমগ্র ও বৃহৎ 
সত্যের আভাস আনিয়া দেয় তখন আমরা খণ্ড ইন্দ্রিয়ভোগের স্থখ ভুলিয়া 
বাই এবং সত্তার আনন্দরূপকে উপলব্ধি করি। Zeta জন্য সাধনা 
প্রয়োজন, যাহা প্রথমে মন ও পরে একে একে বুদ্ধি হৃদয় ধর্মচেতনা এবং 
আধ্যাত্মিক দৃষ্টির সমস্ত আবরণ মোচন করিয়া আনন্দলোকের দুয়ার 
খুলিয়া দিবে। স্ৃতরাং সৌন্দর্যকে মহৎ এবং যথার্থ আনন্দের রূপে 
উপলদ্ধি করিতে হইলে মানুষকে তাহার উন্নত মানসিক বৃত্তির শক্তির 
সহারতা৷ লইতে হইবে I ধু 

এইভাবে দেখা যাইতেছে, রবীন্দ্রনাথের মতে সৌন্দৰ্ধেরৱ উপভোগ 
অন্ত কোনোও সুখের পর্যায়ে পড়ে না। ইহা দ্বারা সত্যাস্ুভৃতি হয় এবং 
wager জন্য হৃদয়াবেগ অপেক্ষা সমাহিত বুদ্ধি এবং জাগ্রত 
চেতনার প্রয়োজন অধিক। রবীন্দ্রনাথ “সাহিত্য” গ্রস্থের ‘সৌন্দ্ববোধ’ 
প্রবন্ধে বলিয়াছেন, ‘যথাৰ্থ সৌন্দর্য সমাহিত সাধকের কাছেই প্রত্যক্ষ, 
লোলুপ ভোগীর কাছে নহে।’ রবীন্দ্রনাথ সুন্দরের মধ্যে মঙ্গলকে 
দেখিতে চান। তিনি বিশুদ্ধ সৌন্দ্ষ-রপিকদের মত সৌন্দর্যোপলব্ধিকে 
একটি স্বতন্ত্ৰ ক্ৰিয়া যনে করেন নাই। শৌন্দধ্চর্চা বলিয়া ইউরোপে 
যে একটি সাম্প্রদায়িক yal আছে, রবীন্দ্রনাথ তাহার বিরোধী ছিলেন। 
সত্য সুন্দর ও শিবকে তিনি এক করিয়া দেখিয়াছেন এবং বলিয়াছেন, 
‘সৌন্দধমুতিই মঙ্গলের পূর্ণমূতি এবং মঙ্গলমুততিই সৌন্দর্যের পূর্ণস্বরপ ৷” | 


রবীন্দ্রনাথের সৌন্দর্য-দর্শন ৪৭ 


ববীন্দ্রনাথ আরও বলিয়াছেন সত্যের যথার্থ উপলব্ধিমাত্ৰই আনন্দ, 
তাহাই চরম সৌন্দৰ্য! আমর! দেখিয়াছি, সত্য সুন্দর ও মঙ্গলকে 
পরমার্থেরই তিনটি রূপ বলিয়া ধর! হয়। রবীন্দ্রনাথ সেই পরমার্থকেই 
উপলব্ধি করিয়া, সত্য সুন্দর ও মঙ্গলের 'সংজ্ঞাগুলির মধ্যে বিভেদ 
অপেক্ষা যোগকেই অধিকতর প্রকাশ হইতে দেখিয়াছেন। এই সত্য 
কিন্তু বৈজ্ঞানিকের জ্ঞাতব্য তথ্যের খণ্ড সত্য নহে, ইহা বৃহৎ সমগ্র 
সত্য, যাহা অন্তরাত্মাকে সমস্ত বিশ্বস্থট্টির সহিত যুক্ত করিলে উপলব্ধি 
করা যায়। মন্বলকেও তিনি কেবলমাত্র সমাজস্বার্থ a ব্যক্তিস্বার্থের 
হিত-সাধন-মাত্র করিয়া দেখেন নাই। মন্গল ইহা অপেক্ষাও বড় 
বস্তু। সুন্দরকে মঙ্গলময় দেখিয়াছেন বলিয়া রবীন্দ্রনাথ যে সাহিত্যকে 
শিক্ষামূলক করিয়া তুলিতে চাহিয়াছেন, এরূপ মনে করা ভুল। 
aims তিনি প্রয়োজনের গণ্ডির tea” তুলিয়া দেখিয়াছেন এবং 
ম্‌ঙ্গলকে তাহারও Coa আরও বৃহৎ রূপে উপলব্ধি করিয়াছেন। সমস্ত 
WHA মধ্যকার গভীরতম এঁক্যের সহিত রবীন্দ্রনাথ মানবাত্মার 
নিগূঢ় যোগ দেখিয়াছেন এবং মঙ্গল ও সুন্দরের বিভেদ দেখেন নাই। 
সত্যের মধ্যেও তিনি Say দেখিয়াছেন ও সত্যকেও সুন্দর হইতে 
ভিন্ন মনে করেন নাই | 

রবীন্দ্রনাথ একটি অতি উচ্চ দৃষ্টিশিখর হইতে মানব-দাধনার এই 
তিনটি ক্ষেত্রের বিচার করিয়াছেন; কারণ তাহার সাধনা ও জ্ঞানের 
ক্ষেত্র অতি গভীর এবং ব্যাপ্ত, সাধারণের নিকটে Gel অনেক সময়ই 
দুরধিগম্য। রবীন্দ্রনাথের বিচারফলগুলির গভীরতা স্বতঃপ্রামাণিক 
এবং উহা আমাদের বুদ্ধিবিচারের সম্পূর্ণ আয়ত্তে না আদিলেও আমাদের 
অন্তরের স্বীকৃতি সহজেই পায়। দর্শনের সত্য অর্থে যদি তাহাকেই 
বুঝায়, যাহা প্রত্যক্ষান্সভূতির ফল-- শুধুমাত্র বুদ্ধিবিচারদ্ারা প্রাপ্ত 


৪৮ সৌন্দর্ষ-দর্শন 


নহে, তাহা হইলে রবীন্্-সৌন্দ্ধ-দর্শনকেই সর্বশ্রেষ্ঠ স্থান দিতে হইবে। 
যে উপলব্ধি দিয়া রবীন্দ্রনাথ সত্য সুন্দর ও মদ্গলের ভেদ সম্বন্ধে সমস্তার 
সমাধান করিয়াছেন তাহার দ্বারাই আরও একটি বিশেষ প্রশ্নের উত্তরও 
দিয়াছেন। রচনায় কবির ব্যক্তিত্বের প্রভাব আছে কি নাই ?_ এই 
প্রশ্নের উত্তরে কবি কীট্‌স্‌ এবং আধুনিক কালে টি. এস. এলিয়ট যাহ! - 
বলেন তাহাই আমরা সাধারণ মত হিসাবে মানিয়| লইয়াছি। 
ওঁ প্রশ্নের মীমাংসা তাহারা এইভাবে করিয়াছেন যে, কবির 
ব্যক্তিগত অভিজ্ঞত| রচনায় থাকে all মানুষ হিসাবে কবির স্বত্ত 
ব্যক্তিগত অভিজ্ঞতা, আছে; কিন্তু কবি হিসাবে তাহার এই স্বাতন্ত্ৰ 
থাকে ন| ৷ কবি রচনা করিবার সময়ে অবাধ কল্পনাশক্তি এবং গভীর 
সহানুভূতি দ্বার| বিশ্বজনীন ভাবগুলির সহিত এক হইয়া গিয়া তাহা 
ফুটাইয়| তুলেন। রচনা-ক্ষেত্রে রচয়িতার ব্যক্তিগত আন্তরিক 
অঙ্তুভূতি নাই, এবং তাহা থাকিবার প্রয়োজন নাই । বচয়িতা এখানে 
বহুরূগী। উৎকৃষ্ট রচনায় তাই ব্যক্তিবিশেষের স্থলংগত মতামত বা 
ক্রমবাহী ভাবধার| প্রকাশ পায় না, যেমন শেক্সপীয়রের রচনায় দেখি। 
কিন্তু রবীন্দ্রনাথ এই অভিমতের বিরোধী । তিনি বলেন, রচয়িতা. 
তাহার রচনার মধ্যেই আছেন। ব্যক্তি সাহিত্যের মধ্যে প্রকাশ হন 
কিন্তু সেই ব্যক্তিত্ব এত ব্যাপকভাবে থাকে যে তাহাকে আমাদের যুক্তির 
সংকীৰ্ণ ধারা দিয়া ধরিতে পারি al) কবি আপনার অন্তরকেই প্রদারিত 
করিয়া সকল ভাবনাকে অঃম্মপাৎ করিরা একটি বৃহৎ ব্যক্তিত্বের 
অধিকারী হন। Boats তাহার বিশেষত্ব অত্যন্ত বৃহৎ বিশেষত্ব। 
সুতরাং কবির রচনা তাহার নিজস্ব অনুভূতির বাহিরে নহে; কারণ 
তিনি অন্তরকেই fags করিয়া অনুভূতিকে বৃহত্ভাবে উপলব্ধি করেন। 
এই ব্যক্তিত্ব যত ব্যাপক হইবে সাহিত্যে তাহার প্রকাশ হইলে 


অবনীন্দ্রনাথের সৌন্দর্য-দর্শন ৪৯ 


সেই রচনাও তত বড় হইবে। বৃহৎ সাহিত্যে বৃহৎ ব্যক্তিত্বেরই 
প্ৰকাশ । 

রবীন্দ্রনাথের সাহিত্য-দৰ্শন সম্বন্ধে এইখানে এইটুকু বলিলেই যথেষ্ট 
হইবে যে, রবীন্দ্রনাথের শেষোক্ত মতটি আমাদের বুঝিতে হইবে এবং 
তাহা হইলে সাহিত্যে ব্যক্তিস্বাতন্ত্য ও নৈর্বযক্তিকতা লইয়া যে ছন্দ চলিয়! 
আসিতেছে তাহার মীমাংসা হইবার সম্ভাবনা আছে। 


১৯. অবনীন্দ্রনীথের সৌন্দর্ষ-দর্শন 


শিল্পি গুরু অবনীন্দ্রনাথের “বাগেশ্বরী-প্রবন্ধাবলী”তেত শিল্প ও সৌন্দর্য 
সম্বন্ধে তাহার মতামত অতি সরল ও মনোরম ভাষায় লিপিবদ্ধ হইয়াছে । 
তিনি দর্শনকে দর্শনই রাখিরাছেন__ কেবল যুক্তিতর্ক দিয়া বুঝিতে বা 
বুঝাইতে চেষ্টা করেন নাই | সুতরাং অবনীন্দ্রনাথের শিল্প-আলোচনা 
ভাবগাভ্ভীর্ষে এবং সত্যনিরূপণে দর্শন-শাস্ত্রের পংক্তিতে পড়িলেও রচনা- 
ভঙ্গি এবং প্রকাশগুণে উহা! রস-সাহিত্যের উজ্জল মণি। যাহারা 
সৌন্দধ-দৰ্শনের খাসমহলে প্রবেশ করিতে চান তাহাদের জন্য এই গ্রন্থ 
সদর-দরজার মত। জ্ঞানের সহিত সাহিত্যরসের এমন উদার পরিবেশন 
বাংলা সাহিত্যের ভাগ্ডারে অল্পই দেখা যায়, এবং ইংরেজি সাহিত্যেও 
প্রায় বিরল। আমাদের বৰ্তমান আলোচ্য বিষয়ে এই গ্রন্থের ছুটি-একটি 
কথা আলোচনা করিবার আছে। _ 

প্রথমত দেখিতে পাই, অবনীন্দ্রনাথ” প্রকাশেই সৌন্দর্যের রহস্ত 
দেখিয়াছেন, তিনি বলিয়াছেন, “ভাষার তপস্তায় বলীয়ান্‌ মানুষ পাথরের 
কারাগার থেকে বার ক'রে নিয়ে এল যে-ভাষাকে, চিরস্থধাময়ী বসের 
নির্ঝরিণী তারই চতুঃহষ্টি ধারা হল-_ কথা ছবি মৃতি নাটক গান নৃত্য 

৩ কলিকাতা! বিশ্ববিস্তালয় কতৃক প্রকাশিত । ১৯৪১ 

৪ 

ইত্যাদি কলাবিদ্যা’ (পৃ ৮১) ৷ ভাবপ্রকাশেই রসের স্থষ্টি ও রূপের AR 
ভূতি জাগে এবং সেই ভাবই নানা ভঙ্গিতে ধরা পড়ে-- “রচনার ভঙ্গিতে 
কথার ভঙ্গিতে স্থৱের ভঙ্গিতে ওঠা-বনা চলা-ফেরার ভঙ্গিতে ধরা পড়ল 
ভাব, তবেই তো পেলেম মনের সঙ্গে মিলিয়ে বস্তটির আসল বসটা।” 
(পৃ ৩৬৩)। বস্তু যে ভাবটিকে জাগায় তাহাকেই গ্রহণ করিয়া শিল্পীকে 
অপরের কাছে ধরিয়া দিতে হয়--'প্রথম আপন ক'রে নেওয়া ভাব 
ক'রে, তারপর সেটিকে সকলের আপন ক'রে দেওয়| ভাবযুক্ত ক’রে--এই 
হল কৌশল আর্টিষ্টের (পৃ ৩৭০)। 

দ্বিতীয়ত দেখা যার, ভাব-বিনিময়ের সমস্যাটির অবনীন্দ্রনাথ অতি 
সহজে সমাধান করিয়াছেন। অবনীন্দ্রনাথ বলেন যে; বস্তুর মধ্যে যে 
ভাব নিহিত আছে তাহা শিল্পী তাহার শিল্পদৃষ্টি দিয় ধরিতে পারেন 
এবং সেই ভাবগুলিকে আপনার ভাবে মিলাইয়া আন্তরিক অনুভূতি 
দিয়াই প্রকাশ করেন। যেহেতু সে ভাবগুলি শিল্পীর নিজস্ব কোনো 
দুর্বলতা বা মায়ার দ্বারা স্থষ্ট নহে তাহার সর্বজনীন, সেইজন্য সবার 
কাছেই তাহাদের আবেদন আছে, “ভাবের জিনিস সে মায়ার অতীত 
জিনিন, কেননা সত্যভাবে তাকে লাভ করি আমরা এবং সেই 
কারণেই সত্য হয়ে ওঠে সে অন্যের কাছেও” (পৃ ৩৭১ ) | 

তৃতীয়ত, কোনো বস্তুর যথার্থ সৌন্দর্যের রূপটি দেখা বা বস্তুটিকে 
শিল্পদৃষ্টিতে দেখ! চোখের মায়া নহে বরং উহাই বস্তুটির বৃহত্তর সত্য 
জানিবার উপায়। সত্য ও সুন্দরে মূলগত কোনো ভেদ নাই। সাধারণ 
দৃষ্টি দিয়া য| দেখি তাহা দ্ৰষ্টব্য বস্তুর সবটুকু সত্য দেখায় না। সত্যের 
যথাৰ্থ উপলব্ধির জন্য অন্ত দৃষ্টি ও দিব্যদৃষ্টি চাই এবং শিল্পী তাহা দিয়াই 
রসের সৃষ্টি করেন। যে ভাব-মত্যটি কোনো! বস্তুকে আশ্রয় করিয়া গোপন 
থাকে, শিল্পীর দৃষ্টিতে তাহা ধরা পড়ে এবং তাহার রচনায় প্রকাশ পায়। 


ov 

চতুর্থত, শিল্পবন্ত কোনো প্রকৃত বস্তুর অনুকরণ নহে, ইহা স্বাধীন 
সুষ্টি--“সোনা আর মিনাকারি দিয়ে এমন ভ্রান্ত আকৃতি দিলে স্বর্ণকার 
সোনার প্রজাপতিকে যে ভুল হল আসল ব'লে; এটা খুব কৌশলের 
পরিচয় দিলে, কিন্তু শিল্পীর শিল্পজ্ঞানের খুব পরিচয় দিলে না এ ভাবের 
সদৃশকরণ? (পৃ ৩৯১) ৷ এই ধরনের ভ্রান্তি জাগানো নিয্নন্তরের শিল্পই 
দেখা যায়। উচ্চশিল্পে যে সাদৃশ্য দেখাবার চেষ্টা করা হয় তাহা 
বস্তমূলক বা ঘটনামূলক নহে তাহা কল্পনামূলক ও ভাবমূলক সাদৃশ্য । 
রবীন্দ্রনাথ বলেন, 'ধ্যানরূপের সহিত কল্পরূপের সাদৃশ্ত' । অর্থাৎ কোনো 
বস্তুকে আশ্রয় করিয়া যে কল্পনারাজ্য লোকচক্ষুর অন্তরালে মেল! 
রহিয়াছে এবং যে ভাবগুলি তাহাতে অন্তনিহিত রহিয়াছে তাহাই 
শিল্পীর অন্তৰ্দৃষ্টি ও দিব্যদৃষ্টিতে ধরা পড়ে এবং শিল্পীর স্থগিতে প্রকাশ 
পায়। বড় শিল্পী কোনো বস্তুর বহিরাকৃতিকে হুবহু অনুসরণ করেন 
না, বরং সেই বস্তুর বিশেষ ভাবটিকেই ফুটাইতে চান। অবনীন্দ্রনাথ 
বলেন, “এ-ক্ষেত্রে রূপ ও কল্পনা ছুইই ভাব-ব্যঞ্চনার কাজে লাগল, 
এবং ভাব ও রদই এখানে প্রাধান্য পেলে YB ও এবং কল্পিত দুয়ের 
উপরে" (পৃ ৩৯৩)। 

পঞ্চমত, are বহিঃ প্রকৃতির অনুকরণ নহে, ইহা! শিল্পীর স্বকীয় 
দৃষ্টি; কিন্তু তাই বলিয়া ইহা অনাস্থষ্টি বা হুষ্টিছাড়া খাপছাড়া একটা- 
কিছু নহে এবং ইহার আবেদন সকলের, কাছেই আছে। ভাবুক-দৃষ্টি 
সাধারণ কার্যকরী দৃষ্টি নহে, কিন্ত উদ্টাপান্টা, করিয়া দেখিলেই যে 
ভাবুকের মত দেখা হইল এবং সৌন্দর্যরদ আসিল তাহা মনে করা ভুল 
শিল্পী কল্পনাকুশলী ও ভাবুক, কিন্তু তবু তাহার কল্পনা ও ভাব 
মূলে বাস্তবকে ANA করিয়া। “সত্যগীরের মাটির ঘোড়া, কালীঘাটের 
পট, নতুন বাংলার আমাদের ছবি, পুরানো বাংলার দশভূজা__ এর 

একটাও নিছক কাল্পনিক বস্তু নয়। এরা সবই বাস্তবকে ধরে তবে তে 
প্রকাশ হল। মন যেবাস্তবকে স্পর্শ করেই আছে; নানা বস্তুর নানা 
ভাবের স্মৃতি জমা হচ্ছে মনে । নিছক কল্পনা-- সে মনেই উঠত মনেই 
থাকত, যদি-না বাস্তবজগতের ভাব ও রূপের সংস্পর্শে সে আসত? 
(পৃ ১৩০-১)। শিল্পী বাস্তব ও কল্পনার সন্ধি করেন-- 'বাস্তবকে কল্পনা 
থেকে কতখানি সরালে কিন্বা কল্পনাকে বাস্তব কতটা হঠিয়ে নিলে art 
হয় এ তর্কের মীমাংসা হওয়| শক্ত, কিন্তু কল্পনার সঙ্গে বাস্তব, চোখে- 
দেখা জগতের সঙ্গে মনে-ভাবা জগতের মিলন না হলে art হবার জে] 
নেই এটা দেখাই যাচ্ছে’ (পৃ ১৩২)। অপর স্থলে বলা হইয়াছে যে, এই 
ভাব-সত্য সত্যেরই এক রূপ এবং সকলের গ্রহ্ণীয়, কারণ ইহা শিল্পীর 
ব্যক্তিগত ভাব বা কোনো-একটি অলীক মায়া নহে-_ ‘মায়া দিয়ে 
একটা বস্তু যুক্ত হতে পারে কেবল আমারই সঙ্গে, fee অনেকের 
সঙ্গে তার মিলন 'ঘটে ন| ৷” (পৃ ৩৭১)। ভাবের বস্তু মায়ার অতীত 
এবং সে সত্যেরই রূপ। তাই তাহার আবেদন সর্বজনীন | 

We, অবনীন্দ্রনাথ সৌন্দর্যানুভূতিকে সাধারণ সুখ, কার্যকরী বুদ্ধি 
এবং বিচারবুদ্ধি হইতে পৃথক রাখিয়াছেন। ইহার প্রয়োজন অবশ্য 
স্বীকাধ, কারণ হুন্দরের আনন্দকে প্রায়ই আমরা ভোগবিলাসের স্থখের 
সহিত মিশাইয়া ফেলি । অবনীন্দ্রনাথ এখানে যে নির্দেশ দিয়াছেন 
warts ‘সৌন্দর্যবোধ’ প্রবন্ধে তাহাই বলিয়াছিলেন। শিল্পিগুরু 
এস্থলে বলিতেছেন, ‘বেতাল-পচিশের ভোজনবিলাসী শয্যাবিলাসী এরা 
সাতপুক্ল গদির তলায় একগাছি চুল, রাজভোগ-চালে শবগন্ধ অতি 
সহজেই ধরতে পারতো, কিন্তু বিলাসীর দেখা প্রকাণ্ড রকম স্বার্থ নিয়ে 
দেখা, অত্যধিক মাত্রায় কাজের দেখা, এ-দৃষ্টি ভাবুকের দৃষ্টি কিংবা 
কাষভোলা শিশুর সরল দৃষ্টি একেবারেই নয়, অতিমাত্রায় বস্তুগত দৃষ্টিই 

এটা” (পৃ ৩৮) ৷ বিলাসী বৃহৎ্সত্য ও সুন্দরকে পায় ন|-- “বিলাসীর 
দৃষ্টি স্বার্থের সঙ্গে নিবিড়ভাবে জড়িয়ে থেকে সৃষ্টির যথার্থ শোভা সৌন্দর্য 
ও রসের বিষয়ে মানুষটাকে বান্তবিকই অন্ধ ক'রে রাখে অনেকখানি, 
আর ভাবুকের দৃষ্টি কাযভোলা ছেলেবেলার দৃষ্টি_ স্বষ্টির অপরূপ ACTA 
খুব গভীর দিকটায় নিয়ে চলে মানুষকে” (পৃঃ ৪%) ৷ বিলাসীর দৃষ্টি যেমন 
সত্য ও স্থন্দরকে আবৃত করে কার্যকরী দৃষ্টিও তাই করে__ ‘কাযেৰ দৃষ্টি 
মানুষের স্বার্থের সঙ্গে দৃষ্টির জিনিসকে জড়িয়ে দেখে, আর ভাবুকের দৃষ্টি 
অনেকটা নিঃস্বার্থ ভাবে স্বষ্টির সামগ্রী স্পর্শ করে? (পৃ ৪৫)। শিল্পী 
কোনো বস্তুকে তাঁহার প্রয়োজন-সিদ্ধির উপকরণ হিসাবে দেখেন না, 
বস্তুটির ষথার্থরূপে দেখিতে চান; সেটিকে তাই আপনা, হতে দুরে 
রাখিয়াই ভাব দ্বারা তাহার সহিত শিল্পী যুক্ত হইতে চান। এই শিল্পদৃষ্টি 
কিন্তু বৈজ্ঞানিকের সন্ধানী দৃষ্টি নহে। এই দৃষ্টি দ্বারা যে সত্যকে 
পাওয়া যায় তাহা অনুভবের সত্য, নিছক জ্ঞানের নহে__ “বহির্বাটার 
রাস্তাঘাট নিয়ম-কানুন সমস্তই যেমন অন্দরম্হলের সঙ্গে স্বতন্ত্ৰ তেমনি 
বুদ্ধির প্রেরণা আর রসবত্ত বিকাশের পথ সম্পূৰ্ণ আলাদা’ (পৃ ৩৪)। 
পশ্চিমের দার্শনিকেরাও বিচাববুদ্ধিকে শিল্পস্থটি বা সৌন্দ্যবোধের 
অবলম্বন মনে করেন AI— বোধিকে (Intuition বা Imagination) 
প্রাধান্য দেন। বুদ্ধি বস্তুকে তাহার কার্ধ-কারণ সম্বন্ধে অন্ত বস্তুসকলের 
সহিত জড়িত করে এবং একটি বৃহৎ বুন্রসমষ্টির ক্ষুদ্ৰ এক অংশ রূপেই 
তাহাকে দেখে। বোধি কিন্তু বস্তুটিকেই স্বতন্ত্ৰ ও বৃহৎ করিয়া দেখে 
এবং তাহার মধ্যেই সত্যের আভাস দেখে। এইজন্যই শিল্পীর চোখে 
বস্তুটি সুন্দর ও ভাবময় হইয়া প্রকাশ পায়। . 
সপ্তমত, আমরা পূর্বে দেখিয়াছি যে সৌন্দধের বিষয়বস্তুর সহিত 
তাহার আশ্রয়ের অচ্ছেদ্য যোগ আছে_ তাহাদের ভিন্ন করিয়। দেখা 


৫৪ সৌন্দর্ষ-দর্শন 


ভুল। অবনীন্দ্রনাথ এই কথাটি বিশেষভাবে বলিয়াছেন। শিল্প- 
কৌশলকে তিনি শিল্পের বহিরক্গ মনে করেন না এবং শিল্পবস্তুকে আশ্রয় 
বা আধার হইতে পৃথক করিয়া! শিল্পের শবব্যবচ্ছেদ করার তিনি 
বিরোধী । অবনীন্দ্রনাথ বলেন, ‘সুন্দর জিনিসের বাইরের উপকরণে 
আর ভিতরের পদার্থে হরিহর আত্মা যেমন রূপ তেমনি ভাব। 
বহিরঙ্গ যা তার সঙ্গে অন্তরদ্দের অবিচ্ছেদ্য মিলন ঘটিয়ে স্থন্দর বর্তমান 
RAP (পৃ ২১০)। স্থৃতরাং এইভাবে দেখা যার, ভাব ও তাহার ভাষা 
উভয়ের স্থষ্ঠু সমন্বয়েই সার্থক শিল্পস্থষ্টি হয় এবং সৌন্দৰ্যের প্রকাশ হয় | 
“বাগেশ্বরী প্রবন্ধাবলী”গতে আরও অনেক সমস্তার স্থন্দর সমাধান 
রহিয়াছে | বর্তমান গ্রন্থে সে-সন্ন্ধে যে সংক্ষিপ্ত আলোচনা হইল তাহা 
হইতেই বোঝা বায়-- শৌন্দর্ষ-দর্শনের রূপ ও বিষয় কি প্রকার এবং 
ইহাতে কত রকম সমস্যা আসিতে পারে। সমস্যার শুধুমাত্র শুষ্ক তর্ক 
দ্বারা সমালোচনা হইতে পারে, কিন্তু তাহাকে ভালো ভাবে বুঝিতে 
হইলে আমাদের এমন-কোনো ব্যক্তির সাহায্য প্রয়োজন যিনি নিজে 
একাধারে শিল্পী ও দার্শনিক। আমাদের দেশে এমন লোক বিরল। 
শিল্পিগণ বেশির ভাগ রচনাকার্ধে মুগ্ন থাকেন এবং শিল্প সম্বন্ধে কোনো 
কঠিন চিন্তা বা চৰ্চা করিবার অবকাশ পান না। পক্ষান্তরে দার্শনিকগণ 
কেবল অধ্যয়ন ও চিন্তায় ব্যাপৃত থাকেন, তুলি বা লেখনী ধরিবার অবসর 
তাহাদের থাকে না। অবনীন্ত্রনাথের মধ্যে আমরা ছুইয়েরই সমন্বয় 
দেখি, সুতরাং তাহার কাছে শিল্প ও সৌন্দৰ্যের সম্পূৰ্ণ সংজ্ঞা লাভ 
করিতে পারি। স্বৰ্গত আশুতোষ মুখোপাধ্যায় মহাশয় এই আশাতেই 
তাহাকে কলিকাতা! বিশ্ববিদ্যালয়ে “বাগেশ্বরী'-অধ্যাপক পদে বরণ করেন । 
আশুতোষের আশা পূর্ণ হইয়াছিল। শিল্পী তাহার তুলি রাখিয়া কলম 
ধরিলেন এবং শিল্প ও সৌন্দর্য সম্বন্ধে তাহার অন্গুভূতিরাশি অক্ষরের 


অবনীন্নাথের সৌন্দর্ষ-দর্শন ৫৫ 


রূপে নামিয়া আসিয়া অপূর্ব রসের স্বষ্টি করিল। দর্শন প্রকাশগুণে 
সাহিত্যের আসন অলংকৃত করিয়াছে । এই রকম রচনার নিদর্শন 
রবীন্দ্রনাথের সাহিত্য ও সৌন্দর্য সম্বন্ধে প্রবন্ধাবলী ব্যতীত আমাদের 
দেশে আর নাই। সৌন্দর্য-দর্শন সম্বন্ধে বিদেশীয় কয়েকটি গ্রন্থ সাহিত্যের 
ভাষায় রচিত হইয়াছে । প্লেটো, হেগেল ও রাস্কিনকে তন্মধ্যে প্রধান 
রচয়িতা বলা যায়। কিন্তু ইহারা কেহই শিল্পী নহেন, তাহাদের হাতে- 
কলমে কোনো শিল্পের সহিত যোগ ছিল না, শুধু প্রতিভা এবং কল্পনা- 
শক্তির জোরে তাহারা লিখিয়াছেন। অবনীন্দ্রনাথ স্বয়ং শিল্পজগতের 
পথপ্রদর্শক এবং সৌন্দ্ধতত্বের চিন্তাগুরু। 


মৌ 
Libtary A 


ৱিশ্ববিদ্যাসংগ্ৰহ 


এই গ্রন্থমালার জন্য বিশ্বভারতী জাতীয় অভিনন্দন লাভের যো? 
করিয়াছেন। oy 


= 


প্রত্যেক সভ্য দেশেই জনসাধারণের মধ্যে প্রচারের উদ্দেশ্যে প্রয়োজনীয় 
= পুন্তকনমূহের স্থলভ সংস্করণ প্রকাশ করিবার বিভিন্ন প্রতিষ্ঠান 
আছে। বিশ্বভারতী বাংলাদেশে সেই অভাব পুরণ করিবার জন্য ব্রতী 
হইয়াছেন। : _দেশ 


সহজ গ্রন্থমালার যে ক'টি গুণ তার প্রায় সবগুলিই এখানে বত'মান; 
চেহারায় আশ্চর্য আকর্ষণ, দাম অত্যন্ত সস্তা, ছাপা ঝকঝকে পরিষ্কার | 
সংকেত 


অল্প কথায় অনেক কথা ব’লে নীরনকে অমৃত কর! হয়েছে, এমন গ্রন্থ পেতে 
হলে এই সিরিজের দিকে তাকাতে হয়। . _ পুর্বাশা। 


আমাদের ইস্ছুল-কলেজের ভ্রমাত্মক শিক্ষার পরিপূরক ও সংশোধক রূপে 
এ ধরনের বই যত বেশি প্রকাশিত ও প্রচারিত হয় ততই ভালো | 


কবিতা 


বিশ্বভারতী বিশ্ববিদ্ধানংগহ নামক যে গ্রন্থমালার আয়োজন করিয়াছেন 
তাহা দেশের জনসাধারণের মধ্যে শিক্ষাপ্রচার ও জ্ঞানবিস্তারে সহায়তা 
করিবে। বিশ্ববিদ্যাসংগ্রহ-গ্রন্থমালা নিশ্চিতই জনপ্রিয় হইবে এবং দেশের 
কল্যাণ সাধন করিবে । __ আনন্দবাজার পত্রিকা 


বিশ্ববিদ্ধাসংগ্ৰহ-গ্ৰন্থমাল| বিষয় ০৪. লেখক নিৰ্বাচনে, মুদ্ৰণের পারি- 
পাট্যে, মলাটের সৌষ্ঠবে যে প্রকাশন-দক্ষতার পরিচয় দেয়, বাংলাদেশে 
তা অভূতপূর্ব। . পরিচয় 


॥ এ পৰ্যন্ত বিশ্ববিদ্ঠাসংগ্রহে ১০৮ খানি গ্রন্থ প্রকাশিত হইয়াছে 
পত্ৰ লিখিলে পূর্ণ তালিকা প্রেরিত হইবে ৷৷ 


প্রতি গ্রন্থের মূল্য আট আনা 


